ועדת הכנסת, כנסת 23, פרוטוקול מספר 57, 2020-09-14 10:30

איתן גינזבורג: בוקר טוב חברי הכנסת, האורחים.

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: היום יום שני כ"ה באלול התש"ף, ה-14 בספטמבר 2020.

איתן גינזבורג: סדר יום עמוס לפנינו.

איתן גינזבורג: ראשית נתחיל בהמלצת יושב-ראש הכנסת וסגניו בדבר מועדי ישיבות הכנסת בתקופת החגים.

איתן גינזבורג: ניתן את רשות הדיבור למזכירת הכנסת.

ירדנה מלר-הורוביץ: בוקר טוב.

ירדנה מלר-הורוביץ: לאורך כל שנות עבודת הכנסת, היה נהוג שפגרת הכנסת נמשכת מתשעה באב, לפני תשעה באב, ועד אחרי סוכות, אחרי החגים.

ירדנה מלר-הורוביץ: עברנו שלוש מערכות בחירות רצופות, ונוכח משבר הקורונה והצורך להעביר חקיקה בהיקף ניכר, הכנסת המשיכה בעבודה, וזה נעשה כמובן בתיאום עם ועד העובדים.

ירדנה מלר-הורוביץ: פה אני רוצה להגיד – כבר אמרתי בהזדמנות אחרת, גם היושב-ראש ציין את זה – את ההערכה הרבה לוועד העובדים על ההבנה שהם גילו למצב המיוחד שאנחנו נמצאים בו.

ירדנה מלר-הורוביץ: במכתב שהצגתי בפני הוועדה המכובדת בכ"ז באב 17 באוגוסט, ציין יושב-ראש הכנסת שפגרת הקיץ תצומצם אך ורק לתקופת החגים.

ירדנה מלר-הורוביץ: בשבוע שעבר, י"ח באלול 7 בספטמבר, קיים יושב-ראש הכנסת, התייעצות עם חברי הנשיאות, כפי שנדרש על פי התקנון.

ירדנה מלר-הורוביץ: לפיכך הוא מבקש שוועדת הכנסת, בהתאם לסעיפים 18 ו-19 לתקנון, תאשר את הבקשות הבאות: ההמלצה היא שביום שני ג' בתשרי התשפ"א, 21 בספטמבר 2020, זה הוא צום גדליה, לא תתקיים ישיבת כנסת – אתם מתבקשים לאשר את ביטול הישיבה באותו יום; בימים שלישי ורביעי, ד' ו-ה' בתשרי, 23-22 בספטמבר 2020, תתקיימנה ישיבות כנסת, אולם שעת פתיחת הישיבה ביום שלישי תוקדם ל-11:00.

ירדנה מלר-הורוביץ: ביום רביעי זה ממילא ב-11:00, אבל את שעת הישיבה ביום שלישי נקדים ל-11:00.

ירדנה מלר-הורוביץ: כנס הקיץ של הכנסת יסתיים ביום חמישי ו' בתשרי, 24 בספטמבר 2020.

ירדנה מלר-הורוביץ: לפיכך, המושב השני של הכנסת העשרים ושלוש, ייפתח 11 באוקטובר 2020.

ירדנה מלר-הורוביץ: לפיכך המושב השני של הכנסת העשרים ושלוש ייפתח ביום ראשון, כ"ג בתשרי התשפ"א, 11 באוקטובר 2020.

ירדנה מלר-הורוביץ: אתם מתבקשים לאשר את ההמלצה של היושב-ראש והסגנים.

ירדנה מלר-הורוביץ: תודה רבה.

איתן גינזבורג: תודה גברתי המזכירה.

ירדנה מלר-הורוביץ: אדוני היושב-ראש, יש תוספת שביקשו היושב-ראש והיועצת המשפטית לגבי הוועדות.

ארבל אסטרחן: הפגרה היא שבועיים, כששבוע מתוכה כוללת את חג סוכות ואת חול המועד סוכות.

ארבל אסטרחן: בשבוע הראשון זה ערב יום כיפור ויום כיפור, כך שלמעשה יש שלושה ימי עבודה רגילים, כי בדרך כלל בסוכות הכנסת סגורה.

ארבל אסטרחן: זה יוצא ימים שלישי, רביעי וחמישי, 29 ו-30 בספטמבר ו-1 באוקטובר.

ארבל אסטרחן: נשאלת השאלה מה קורה עם עבודת הוועדות.

ארבל אסטרחן: בדרך כלל בפגרות רגילות, קובעת מראש ועדת הכנסת הגבלה על מספר ישיבות הוועדות, ויושב-ראש הכנסת תמיד יכול לפי התקנון לאשר ישיבות נוספות במקרים דחופים.

ארבל אסטרחן: במקרה הזה הציע יושב-ראש הכנסת לקבוע, וועדות לא יוכלו לשבת יותר מפעם אחת.

ארבל אסטרחן: גם פה צריך לשקול האם רוצים את זה, אולי לקבוע שזה רק פעם אחת ורק במקרים דחופים, כי ברור שאם הפגרה היא שלושה ימים – שלישי, רביעי וחמישי – הכוונה היא שהוועדות לא יישבו כסדרן בימים האלה.

ארבל אסטרחן: זאת גם תקופה שבין יום כיפור לסוכות, אז צריך גם להחליט מה עושים בעניין הזה, כי לכאורה, אם לא אומרים דבר, הוועדות יכולות להתכנס בכל אחד מהימים האלה.

יעקב מרגי: עדיף לא לומר, כי משרדי הממשלה עם כל מיני תקנות כאלה ואחרות, ועולה חשד שלא יוכלו להיות מאושרות.

איתן גינזבורג: חוק הסמכויות קובע שבכל הנוגע לסמכויות הקורונה, כל עניין הפגרות לא חל על הוועדות.

איתן גינזבורג: זה כתוב בחוק, וזה גובר על החלטה של הכנסת.

ארבל אסטרחן: נכון, זה גובר על החלטת פגרות.

בועז טופורובסקי: זאת אומרת, בכל התקנות של הקורונה הוועדות כן יתכנסו ונאשר און בדיעבד.

איתן גינזבורג: נכון, הן יכולות להתכנס.

בועז טופורובסקי: אוקי.

איתן גינזבורג: תודה רבה, גברתי היועצת המשפטית.

איתן גינזבורג: אני אגיד גם שהסיבה שרוצים להקדים ליום שלישי הבא את ישיבת הכנסת לשעה 11:00 היא מתוך הרצון – כפי שכינה זאת היושב-ראש – לנקות שולחן; שכל הוועדות יוכלו להתכנס עד יום שלישי או רביעי כדי לנקות שולחן ולהגיע לסוף המושב עם שולחן נקי ככל הניתן.

בועז טופורובסקי: אני מנסה להבין, המושב השני הוא מושב חורף?

ירדנה מלר-הורוביץ: במושב יש שני כנסים: כנס חורף וכנס קיץ.

ירדנה מלר-הורוביץ: השנה בגלל הבחירות התחלנו ב-16 במרץ, אז היה כנס אחד, אבל בשנה הבאה, בעזרת השם, אחרי החגים יתחיל המושב השני של הכנסת העשרים ושלוש, ויהיו בו שני כנסים.

בועז טופורובסקי: אם כן תצטרך הכנסת להתכנס בתקופה הזאת, כי בכל זאת ההחלטה הזאת התקבלה לדעתי עוד לפני שהחליטו על הסגר - -

איתן גינזבורג: היא התקבלה בשבוע שעבר, אבל כבר ידענו שזה מגיע.

בועז טופורובסקי: - - וההחלטה על הסגר התקבלה אתמול.

בועז טופורובסקי: השאלה אם נצטרך עוד לקיים ישיבות כנסת דחופות - - -

איתן גינזבורג: תמיד יש אפשרות לדרוש ב-25 חתימות וכו', הדברים האלה עדיין קיימים כמו בכל פגרה אחרת, התקנון עדיין עומד.

איתן גינזבורג: אם אין עוד מישהו מחברי הוועדה שרוצה להתבטא, אני רוצה להמליץ לוועדה לתמוך בהמלצת יושב-ראש הכנסת וסגניו.

איתן גינזבורג: עוד בתחילת הכנסת פניתי ליושב-ראש הכנסת הקודם קודם יולי אדלשטיין בבקשה לבטל את פגרות הכנסת לאור סבבי הבחירות השונים.

איתן גינזבורג: אני חושב שההחלטה הזאת היא החלטה סבירה.

איתן גינזבורג: בהזדמנות הזאת גם צריך להודות לעובדי הכנסת ולוועד העובדים שנעתרו ונענו לבקשה, גם תרמו מזמנם וממרצם, ובכלל מסייעים רבות לעבודת הכנסת ולחברי הכנסת.

איתן גינזבורג: זו ההזדמנות גם דרככם להביע את הערכתנו.

איתן גינזבורג: אני מעלה את זה להצבעה.

ארבל אסטרחן: לא אמרת מה עם הוועדות.

איתן גינזבורג: הוועדות פעם אחת בשבוע.

ארבל אסטרחן: לפי הצעת יושב-ראש הכנסת, כל ועדה - -

איתן גינזבורג: - - פעם אחת בפגרה.

ארבל אסטרחן: כשבדרך כלל אנחנו מבהירים שזה כל הוועדות, כולל ועדות משנה, כולל ועדות משותפות – לא יודעת אם יש עכשיו וכו' – פעם אחת.

ארבל אסטרחן: ההגבלה הזאת תחול על כל סוגי הוועדות?

איתן גינזבורג: לא, אני חושב שצריך לקבוע שאלה יהיו ועדות ראשיות, לא ועדות משנה.

יעקב מרגי: כנסת וכספים.

ארבל אסטרחן: האחרות לא יתכנסו בכלל?

איתן גינזבורג: שוועדות משנה יתאפקו.

ירדנה מלר-הורוביץ: ועדות האם.

איתן גינזבורג: כן, ועדות האם.

ארבל אסטרחן: רק ועדות קבועות פעם אחת, ומעבר לזה באישור מיוחד של היושב-ראש.

איתן גינזבורג: ועדות קבועות וועדות מיוחדות.

ירדנה מלר-הורוביץ: בדיוק, כל חריגה תהיה באישור היושב-ראש.

עוזי דיין: האם הצבעה זו מחייבת גם את הוועדות לא להתכנס יותר מפעם אחת?

איתן גינזבורג: כל ועדה תוכל להתכנס פעם אחת במהלך הפגרה שזה שבוע.

עוזי דיין: ועדת חוץ וביטחון - - -

איתן גינזבורג: אני חושב שצריך בהקשר הזה להחריג את ועדות המשנה של חוץ וביטחון.

מיכל (מיקי) חיימוביץ': ומה עם ועדת קורונה?

איתן גינזבורג: ועדת קורונה יכולה להתכנס.

איתן גינזבורג: ועדת משנה של ועדת החוץ והביטחון עוסקת לפעמים בדברים מידיים שצריכים להיות נידונים.

איתן גינזבורג: בכל מקרה, כל תקנות הקורונה הן מעל כל ההחלטה הזאת.

ארבל אסטרחן: על ועדות משנה של חוץ וביטחון אין הגבלה?

איתן גינזבורג: אין הגבלה.

ארבל אסטרחן: חוץ וביטחון – פעם אחת; תמיד היושב-ראש רשאי לאשר מעבר.

ארבל אסטרחן: אתה רוצה להגיד משהו על התראה כמה זמן מראש?

ארבל אסטרחן: יום מראש בגלל שזאת פגרה?

איתן גינזבורג: מה מקובל?

ארבל אסטרחן: בדרך כלל בפגרות אנחנו אומרים שלושה או ארבעה ימים.

יעקב מרגי: אבל פה זה כולה שלושה ימים.

ארבל אסטרחן: גם חברי הכנסת צריכים לדעת שהם בפגרה.

יעקב מרגי: צריך להיות גמיש בשבוע הזה.

איתן גינזבורג: 12 שעות לפני, יום לפני.

יעקב מרגי: 24 שעות.

איתן גינזבורג: 24 שעות לפני.

איתן גינזבורג: מי בעד ההצעה עם התיקונים שהכנסנו?

יעקב מרגי: אני במקום מלכיאלי.

איתן גינזבורג: שישה.

איתן גינזבורג: מי נגד?

איתן גינזבורג: מי נמנע?

איתן גינזבורג: אושרה.

איתן גינזבורג: ההצעה התקבלה.

איתן גינזבורג: אנחנו מודים לחברי הוועדה, לעובדים, ליושב-ראש ולסגנים.

איתן גינזבורג: אנחנו נעבור לנושא השני בסדר היום: פניית יושב-ראש הוועדה המיוחדת לשינוי שם "הוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט" ל"וועדה המיוחדת לעניין הקרן לאזרחי ישראל".

איתן גינזבורג: יושב-ראש הוועדה שפנה, אבי דיכטר, בבקשה אדוני.

איתן גינזבורג: תודה רבה.

איתן גינזבורג: הוועדה קמה לפקח על קרן, שבהתחלה הייתה על רווחי הגז והנפט ולאחר מכן הוספו אוצרות הטבע.

איתן גינזבורג: במקום להתחיל לשנות ל"גז, נפט, אוצרות טבע ומינרלים" ועוד דברים אחרים, מהותה של הקרן הזאת הוא הקרן לאזרחי ישראל, ולכן ההמלצה היא – הוועדה המיוחדת לפיקוח על הקרן לאזרחי ישראל.

איתן גינזבורג: נראה לי שזה מקיף את כל הדברים.

איתן גינזבורג: גם אם יתווספו מחר תחומים נוספים, ממילא הפיקוח הוא על קרן וסמכויות הקרן נקבעות בחוק או בהחלטות ממשלה.

איתן גינזבורג: נראה לי יותר נכון, יותר קולע למטרה, גם מבחינתנו ככנסת אנחנו מפקחים על הקרן לאזרחי ישראל.

עוזי דיין: זה שם הקרן?

יעקב מרגי: יש בזה אמירה חשובה.

איתן גינזבורג: זה שם הקרן.

איתן גינזבורג: אגב, זה גם שם החוק.

איתן גינזבורג: זה גם שם הקרן וגם שם החוק.

ארבל אסטרחן: עכשיו הוא אמר הוועדה לפיקוח ובמכתב כתוב "הוועדה המיוחדת לעניין הקרן לאזרחי ישראל", איך רוצים שיהיה השם?

איתן גינזבורג: מה שכתוב במסמך "הוועדה המיוחדת לעניין הקרן לאזרחי ישראל".

מיכל (מיקי) חיימוביץ': אבל חסרה המילה פיקוח.

איתן גינזבורג: כל ועדה היא ועדה מפקחת.

איתן גינזבורג: אנחנו לא ועדה מבצעת, אף ועדה היא לא מבצעת, גם ועדת חוץ וביטחון וגם ועדת הכספים הן לא ועדות מבצעות.

איתן גינזבורג: נכון.

יעקב מרגי: אמרתי שיש בזה אמירה חשובה.

ארבל אסטרחן: זאת תהיה המלצה למליאה.

יצחק פינדרוס: בינתיים אין ויכוח על מה זה "אזרחי ישראל", אז אפשר.

יעקב מרגי: אל תעורר, כי גם על זה יתווכחו.

איתן גינזבורג: נצביע על שינוי שם הוועדה, מי בעד שינוי שם הוועדה ככתוב?

איתן גינזבורג: בעד – 9

איתן גינזבורג: נמנעים –אין אושר.

איתן גינזבורג: תשעה פה אחד, ההצעה אושרה.

איתן גינזבורג: בהצלחה ליושב-ראש הוועדה ולוועדה על העבודה החשובה.

איתן גינזבורג: נעבור לסעיף השלישי בסדר היום: בקשת יושב-ראש ועדת החוץ והביטחון להעברת הצעה לדיון מהיר בנושא "צה"ל ומערכת הביטחון ביצעו ניסויים בכ-1,000 בעלי חיים בשנים האחרונות" מוועדת החוץ והביטחון לוועדת הפנים והגנת הסביבה.

איתן גינזבורג: אני מבין שזה גם על דעת יושבת ראש הוועדה.

והגנת הסביבה): לחלוטין.

והגנת הסביבה): הסוגיה הזאת נוגעת לצער בעלי חיים.

והגנת הסביבה): כל נושא הפיקוח על חוק צער בעלי חיים עבר לא מזמן לוועדה בראשותי, ולכן אני חושבת שזה המקום הנכון והמתאים לדון בנושא הזה.

והגנת הסביבה): זה על דעת יושב-ראש ועדת החוץ והביטחון ועל דעתי.

איתן גינזבורג: אם יש הסכמה, נראה שאין מניעה להעביר את הדיון המהיר.

איתן גינזבורג: מי בעד העברת דיון מהיר?

איתן גינזבורג: אושרה.

איתן גינזבורג: פה אחד הוחלט שהדיון יועבר לוועדת הפנים והגנת הסביבה.

איתן גינזבורג: נעבור לסעיף החמישי, כי זה גם נוגע לאותה ועדת פנים והגנת הסביבה – בקשת יושב-ראש ועדת הכלכלה להעברת הצעה לסדר-היום בנושא "הקמת שדה תעופה משלים לנתב"ג בנבטים – מנוע צמיחה לאומי חדש בנגב" מוועדת הפנים והגנת הסביבה לדיון בוועדת הכלכלה.

יעקב מרגי: אני חושב שהדינאמיקה במליאה איך נזרקים שמות ועדות – כל סוגיית התעופה נידונה בוועדת הכלכלה, מה גם שלא דנים בהשלכות הסביבתיות.

יעקב מרגי: אם היה דיון על ההשלכות הסביבתיות, בוודאי שמקומו של הדיון היה בוועדת הפנים.

יעקב מרגי: אני חושב שעל דעתה של יושבת ראש ועדת הפנים שהדיון צריך להיות גם בוועדת הכלכלה.

איתן גינזבורג: גברתי מסכימה?

והגנת הסביבה): מסכימה.

איתן גינזבורג: אז אנחנו נצביע, מי בעד העברת הנושא לוועדת הכלכלה?

איתן גינזבורג: מי נגד?

איתן גינזבורג: אושרה.

איתן גינזבורג: שמונה בעד, ההצעה תועבר לוועדת הכלכלה כמבוקש.

איתן גינזבורג: הסעיף הרביעי – בקשת יושב-ראש הוועדה המיוחדת לזכויות הילד להעברת הצעת דיון מהיר בנושא בית הספר לחינוך מיוחד בביתר עלית והתנהלות עיריית ביתר עלית מול מוסדות החינוך המיוחד, מהוועדה המיוחדת לזכויות הילד לדיון בוועדת החינוך, התרבות והספורט.

איתן גינזבורג: נמצא כאן יושב-ראש הוועדה לזכויות הילד?

איתן גינזבורג: לא, אבל אמר לי יושב-ראש ועדת החינוך והספורט שהוא לא מתנגד להעברת הנושא אליו.

איתן גינזבורג: לאור העובדה שיושב-ראש הוועדה לזכויות הילד מבקש ויושב-ראש ועדת החינוך מסכים, נראה לי שאפשר להצביע בעד ההעברה – מי בעד?

איתן גינזבורג: מי נגד?

איתן גינזבורג: מי נמנע?

איתן גינזבורג: אושרה.

איתן גינזבורג: שבעה בעד, אין נמנעים.

איתן גינזבורג: הדיון יועבר לוועדת החינוך, התרבות והספורט.

ארבל אסטרחן: כדאי להזכיר שהתקנון מגביל מתי צריך לבקש בקשה.

איתן גינזבורג: אז אולי נחדד את הנושא הזה.

איתן גינזבורג: מכיוון שקיבלנו לאחרונה כל מיני בקשות במועדים שונים, נזכיר שהחלטת הנשיאות ניתנת בדרך כלל בימי שני.

איתן גינזבורג: יושבי ראש הוועדה או המבקשים, נכון?

ארבל אסטרחן: מי שיכול לבקש זה חבר כנסת שהציע את הדיון המהיר, יו"ר ועדה שרוצה, יו"ר ועדה שזה הועבר אליה.

איתן גינזבורג: יושב-ראש הוועדה שאליו הועבר הדיון או יושב-ראש הוועדה שמעוניין בקיומו של הדיון ולא שובץ אליו הדיון, או חבר הכנסת שהציע את הדיון רשאים לבקש את העברת הדיון מוועדה לוועדה, על אף החלטת הנשיאות בו ביום, ביום ההחלטה.

איתן גינזבורג: אנחנו מבקשים מחברי הכנסת ומיושבי ראש הוועדה להקפיד על כך.

איתן גינזבורג: אנחנו היום אישרנו לפנים משורת הדין לדון בבקשות שלא הגיעו במועד, לא ביום ההחלטה.

איתן גינזבורג: אבקש מכם להקפיד על כך.

איתן גינזבורג: אנחנו נקפיד על כך.

איתן גינזבורג: אני מבקש גם ממזכירות הכנסת לעדכן אותם מספיק זמן כדי שיוכלו להודיע לנו בו ביום אם הם רוצים לעשות שינוי בבקשה הזאת.

ירדנה מלר-הורוביץ: הודעה של מזכירות הכנסת זה החלטת הנשיאות, היא מעבירה להם את החלטת הנשיאות.

איתן גינזבורג: בסדר, מאה אחוז.

איתן גינזבורג: אנחנו סומכים עליכם בהקשר הזה.

איתן גינזבורג: נושא נוסף על סדר היום: בקשת הממשלה להקדמת דיון בהצעות חוק לפני הקריאה הראשונה.

איתן גינזבורג: בפנינו שלוש הצעות חוק ממשלתיות שאושרו אתמול על ידי הממשלה: הצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תוספת למענק עובד בעד עבודה בתקופת התמודדות עם נגיף הקורונה).

איתן גינזבורג: נתחיל עם ההצעה הזאת – אולי לפני שנתחיל, אני אומר מילה, וזאת מילה שתהיה יותר מיועדת לפרוטוקול, אבל גם מהוועדה לממשלה ואנחנו נפנה אליה בהקשר הזה.

איתן גינזבורג: ועדת שרים לחקיקה נמנעה להתכנס ברצף בתקופה האחרונה.

איתן גינזבורג: הדבר הזה מנע מחברי הכנסת להעלות נושאים על סדר היום של הכנסת, בעיקר לחברי הכנסת של הקואליציה, בגלל המשמעת הקואליציונית ובגלל הסדרי עבודת הקואליציה.

איתן גינזבורג: זה דבר שנדחה ונדחה, ובכך גם נדחו הפטורים שניתנו לחברי הכנסת להגשת חוקים בנוהל שהוסכם עם ועדת שרים לחקיקה.

איתן גינזבורג: המצב שבו הממשלה מעלה חוקים כרצונה, וזה בסדר, זאת זכותה, אך מבקשת שניתן לזה פטור מחובת הנחה להקדמת דיון, לא יכול לדור בכפיפה אחת עם העובדה שמונעים מחברי הכנסת להעלות חוקים שהם מעוניינים לדון בהם במליאה.

איתן גינזבורג: לכן אנחנו נעלה את הנושאים האלה להקדמת דיון אך ורק בקריאה הראשונה.

איתן גינזבורג: אנחנו לא נאפשר הקדמת דיון בקריאה השנייה והשלישית, עד שהממשלה לא תודיע לנו מתי היא מתכוונת לדון בהצעותיהם של חברי הכנסת, שזה גם חלק מעבודתם לקדם חקיקה חשובה, חקיקת קורונה וחקיקה אחרת, כפי שראוי ביחסים בין רשות מחוקקת לרשות מבצעת.

איתן גינזבורג: אמרתי את האמירה הזאת, כי היא הייתה חשובה להרבה מאוד מחברי הכנסת שנוכחים כאן ולאנשים שמדברים אתי כל הזמן, על הפטורים שוועדת שרים לא מאפשרת.

איתן גינזבורג: זאת תהיה התשובה היום בהקשר הזה.

שלמה קרעי: אתה מדלג כאן על ועדת שרים ומעלה חוקים?

איתן גינזבורג: לא, אלה הצעות חוק ממשלתיות שמקדימים את דיונם להיום במקום ביום רביעי.

איתן גינזבורג: על פי חוק, הצעת חוק שמוגשת, צריכה להיות מונחת יומיים על שולחן הכנסת.

איתן גינזבורג: הם מבקשים להקדים את זה להיום לאור תקופת הקורונה.

איתן גינזבורג: אנחנו צריכים לדון בזה ולאשר את זה.

איתן גינזבורג: אני מודיע שהאישור יהיה רק לקריאה הראשונה.

איתן גינזבורג: הקריאה השנייה והשלישית, שגם לזה יצטרכו הקדמה, אנחנו נדון עם ועדת שרים שעד שלא ידונו בחוקים של חברי כנסת, לא ידונו בחוקים של הממשלה.

איתן גינזבורג: נראה לי שזו הצעה לגיטימית.

אוסנת הילה מארק: לא, הוא אמר משהו כללי.

שלמה קרעי: אני מברך עליה.

אוסנת הילה מארק: ביחס לזה שיש קואליציה בתוך קואליציה, זה בסדר.

שלמה קרעי: אני מברך עליה, אני הייתי מדלג על ועדת שרים לגמרי, מעלה חוקים.

איתן גינזבורג: אגב, יכול להיות שאם ועדת שרים תמשיך בהתנהלותה ולא תתכנס, יכול להיות שאנחנו נוותר על הנוהג שהיה פה לאורך שנים רבות שוועדת שרים נותנת פטור ואנחנו נתכנס כוועדת כנסת ונתחיל לדון בחוקים של חברי כנסת.

איתן גינזבורג: כשנגיע לשלב הזה, נדון בו, לא לתפור חליפות, חבר הכנסת טופורובסקי.

רונית חייקין: אתה יכול בכל מקרה לתת פטורים.

איתן גינזבורג: אני יודע גברתי, אבל אנחנו פועלים על פי נוהג, ואנחנו מכבדים את הנוהג ואת ההסכמות בין הממשלה והכנסת.

איתן גינזבורג: אבל ככל שההסכמות לא יעמדו אלא רק כלפי צד אחד, גם אנחנו נוכל לטעון ולפעול בדרך שבה אנחנו חושבים שצריך לפעול.

שלמה קרעי: אגב, הנוהל הזה לא תקף, הוא היה תקף בכנסת השמונה-עשרה.

איתן גינזבורג: שמונה-עשרה, תשע-עשרה ועשרים.

שלמה קרעי: נוהל אתה צריך לחדש בכל כנסת, כי הנוהל הוא בניגוד לתקנון.

שלמה קרעי: כתבתי לך מכתב בנושא.

איתן גינזבורג: הבנתי, שמעתי, זה לא נכון.

איתן גינזבורג: בואו נתחיל עם הצעת חוק להגדלת שיעור ההשתתפות בכוח העבודה.

איתן גינזבורג: עו"ד גיא גולדמן מרשות המיסים נמצא אתנו.

גיא גולדמן: שלום לכולם.

גיא גולדמן: מדובר בחוק למתן תוספת תמיכה בשיעור 67% מהמענק שניתן לעובדים שיעבדו במשכורת נמוכה במהלך תקופת הקורונה.

גיא גולדמן: ההקדמה מבוקשת בין היתר כדי לאפשר תשלום מקדמה מהיר יחסית במהלך חודש ספטמבר, אם זה יתאפשר תפעולית, לפני ערב החג, מקדמה בשיעור 25% מהמענק שניתן לעובדים בעלי משכורת נמוכה שזכאים לפי שנת 2019.

טלי פלוסקוב: שזה מס הכנסה שלילי?

טלי פלוסקוב: מה זה מענק?

גיא גולדמן: נכון, מס הכנסה שלילי.

איתן גינזבורג: חברים, מישהו רוצה להתייחס?

איתן גינזבורג: אנחנו נצביע על הקדמת דיון.

איתן גינזבורג: מי בעד הקדמת הדיון בהצעת חוק להגדלת שיעור ההשתתפות בכוח העבודה?

יצחק פינדרוס: מי אמר שוועדת שרים לא יכולה להגיע להסכמות?

איתן גינזבורג: מי נגד?

איתן גינזבורג: מי נמנע?

עידן רול: אני נמנע.

עידן רול: אושרה.

איתן גינזבורג: תשעה בעד.

איתן גינזבורג: הצעת החוק תוקדם.

איתן גינזבורג: מי נמנע?

איתן גינזבורג: עידן.

טלי פלוסקוב: אתה לא אישרת להקדים מס הכנסה שלילי משכורת מינימום?

איתן גינזבורג: הקדמת הצעה שנייה, הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 6).

איתן גינזבורג: ינמק עו"ד ינון גוטגליק מהלשכה המשפטית במשרד האוצר.

ינון גוטליק: לבתי החלים.

ינון גוטליק: אין הסדר שקבוע בגלל שלא תקופה מסוימת.

ינון גוטליק: עכשיו הצעת חוק לשנת 2020 בגלל שבתי החולים במצב קשה להתמודדות עם הקורונה.

ינון גוטליק: אנחנו רוצים שתעבור כמה שיותר מהר כדי שאפשר יהיה להעביר.

בועז טופורובסקי: מתי זה הגיע אלינו לוועדה?

בועז טופורובסקי: קיבלנו את זה לפני כמה דקות.

בועז טופורובסקי: יש דרך שהתהליך הזה ישתנה?

בועז טופורובסקי: אנחנו רוצים לעזור.

איתן גינזבורג: זאת בדיוק הטענה שלי כלפי הממשלה.

איתן גינזבורג: אחרי שהממשלה מחליטה, צריך להגיע למדפיס למזכירות

בועז טופורובסקי: אני מבין את הקודם, אבל כאן זה קשה לנו לקבל אם זה דחוף לקדם את זה או לא כי מישהו אמר לא התחשבנו כל 2020 עכשיו זה דחוף.

איתן גינזבורג: לא קיימת מידת הדחיפות.

איתן גינזבורג: אמרתי את מה שאמרתי ב

טלי פלוסקוב: אולי נשמע את נציג האוצר?

בועז טופורובסקי: שילמדו.

איתן גינזבורג: אלא בדרך המלך.

ארבל אסטרחן: הממשלה ביקשה.

איתן גינזבורג: אני מעלה רק את הראשונה.

בועז טופורובסקי: יש רצון לעזור, אבל שיידעו לעבוד באופן מסודר.

איתן גינזבורג: זה לא סוף החוק.

ינון גוטליך: שלום לחברי הוועדה.

ינון גוטליך: מדובר על הצעת חוק שמעבירה כספים מקופות החולים.

ינון גוטליך: החוק מסדיר את ההתחשבנות בין קופות החולים לבין בתי החולים.

ינון גוטליך: אין הסדר שקבוע לשנת 2020, בגלל שלא ניתן היה לחוקק בתקופה מסוימת.

ינון גוטליך: אנחנו מביאים עכשיו הצעת חוק לשנת 2020 והדחיפות בהקדמה בגלל שבתי החולים נמצאים במצב קשה, בין היתר בשל ההתמודדות עם הקורונה.

ינון גוטליך: אנחנו רוצים שהצעת החוק תעבור כמה שיותר מהר, כדי שאפשר יהיה להעביר אליהם את הכספים.

בועז טופורובסקי: אדוני היושב-ראש, מתי זה הגיע אלינו לוועדה?

בועז טופורובסקי: כי אנחנו קיבלנו את זה לפני כמה דקות.

איתן גינזבורג: היום.

בועז טופורובסקי: יש דרך שהתהליך הזה ישתנה?

איתן גינזבורג: זאת בדיוק הטענה שלי כלפי הממשלה.

איתן גינזבורג: היא דנה בכך אתמול בלילה.

איתן גינזבורג: אחרי שהממשלה מחליטה, צריכה להתכנס ועדת שרים לחקיקה, שהתכנסה אתמול בלילה ואישרה את החוקים האלה.

איתן גינזבורג: זה צריך להגיע למדפיס הממשלתי, זה צריך להגיע למזכירות הכנסת ואז למזכירות הוועדה.

בועז טופורובסקי: אבל אולי יכולים לתת לנו משהו לפני?

בועז טופורובסקי: אני מבין את הסעיף הקודם, אבל כאן זאת התחשבנות בין קופות.

בועז טופורובסקי: קשה לנו לקבל החלטה, אם זה דחוף לקדם את זה או לא, בגלל שבא מישהו ואמר: יש התחשבנות, לא התחשבנו כל 2020, עכשיו זה דחוף.

איתן גינזבורג: אני מסכים.

איתן גינזבורג: אם אתה שואל אותי לגבי הדחיפות, אני לא חושב שהיא קיימת, זאת האמת.

איתן גינזבורג: אמרתי את מה שאמרתי בתחילת הדברים לגבי הקדמות הדיון.

טלי פלוסקוב: אז אולי נשמע את נציג האוצר?

בועז טופורובסקי: מקסימום חוק אחד לא נעביר להם, שילמדו.

איתן גינזבורג: זאת הסיבה שאני גם מגביל את זה לקריאה ראשונה ולא מאפשר התקדמות לשנייה ושלישית, אלא בדרך המלך ולא בדרך של הקדמת דיון.

איתן גינזבורג: הממשלה ביקשה ראשונה, שנייה ושלישית.

איתן גינזבורג: אני מעלה רק את הראשונה בדיוק בגלל הדבר הזה.

בועז טופורובסקי: אני בא באמת ברצון לעזור.

יצחק פינדרוס: ההצעה הזאת היא לתשלום לכל בתי החולים או רק לממשלתיים?

איתן גינזבורג: לא, להתחשבנות בין קופות החולים לבין בתי החולים.

בועז טופורובסקי: אבל אם עכשיו אנחנו נשת

בועז טופורובסקי: כנע שזה לא דחוף, בואו לא נאשר את זה.

בועז טופורובסקי: שיידעו בפעם הבאה - - -

ינון גוטליק: גם לבתי החולים הכלליים וגם לבתי החולים הפסיכיאטריים.

איתן גינזבורג: חבר הכנסת טופורובסקי, האישור הוא רק לקריאה ראשונה, זה לא סוף החוק.

ינוןן גוטליק: זה גם לבתי החולים הציבוריים וגם לבתי החולים הפסיכיאטריים.

ינוןן גוטליק: בתי החולים מחכים לזה, כי בלי החיקוק הזה זה כסף שיושב בקופות החולים והחוק הזה יאפשר לחייב את קופות החולים להעביר את זה.

ינוןן גוטליק: יש פה דחיפות, כי בחלק מבתי החולים המצב קשה.

בועז טופורובסקי: וזה לא היה דחוף גם לפני חודש?

בועז טופורובסקי: לפני חודשיים?

ינוןן גוטליק: אני מניח שתשמעו את כל הצדדים, אבל בתי החולים מחכים.

איתן גינזבורג: האמת שהוא לא הכתובת לזה, חבר הכנסת טופורובסקי.

איתן גינזבורג: מידע קודם, אני יודע שהחוק הזה כבר היה מונח על שולחן ועדת שרים לחקיקה ולא עלה לפני שבוע וחצי או שבועיים, ובגלל חוסר ההסכמות לא עלה ומגיע היום.

איתן גינזבורג: אגב, אני בעמדתך בהקשר הזה, אבל הסיבה שאני כן מאפשר לקדם את זה קצת, היא שהכנסת יוצאת לפגרה, ואם לא נדון בזה היום, זה יידון רק באוקטובר-נובמבר ואני לא רוצה לפגוע בקופות החולים בהקשר הזה.

בועז טופורובסקי: אין בעיה, אבל אם פעם אחת היינו עושים להם את זה עם חוק שאנחנו מבינים באמת שהוא לא דחוף ולא יפגע באנשים, במשק או בגוף כלשהו - - -

אוסנת הילה מארק: אולי דווקא בגלל התקופה הזאת של קורונה ושתיכף אנחנו נכנסים לסגר, לחנך אותם עכשיו?

איתן גינזבורג: אם לא היינו בשבוע הבא בפגרה, אני מסכים אתך.

אוסנת הילה מארק: במצב של פגרה.

איתן גינזבורג: מי בעד הקדמת הדיון בחוק הזה?

איתן גינזבורג: מי נגד?

איתן גינזבורג: מי נמנע?

איתן גינזבורג: הצבעה אושרה.

איתן גינזבורג: הקדמת הדיון אושרה.

איתן גינזבורג: הצעת חוק אחרונה של הממשלה – הצעת חוק הגנת הצרכן (מאגר צרכנים להגבלת שיחות שיווק מרחוק).

איתן גינזבורג: למעשה, הצעת חוק נגד עושק הקשישים.

איתן גינזבורג: תציג את ההצעה עו"ד חנה טירי וינשטוק.

חנה וינשטוק טירי: שלום לכולם.

חנה וינשטוק טירי: ההצעה הזאת מבקשת לקדם הקמת מאגר, שנקרא מאגר "אל תתקשרו אלי", שבו כל צרכן יכול להירשם במאגר.

חנה וינשטוק טירי: המשמעות היא שלא ניתן להתקשר אליו בשיחות שיווק.

חנה וינשטוק טירי: מדובר באיזושהי חבילה כוללת להתמודדות עם ניצול ועושק קשישים.

חנה וינשטוק טירי: אנחנו מתמודדים עם התופעה הזאת בשנים הקודמות.

חנה וינשטוק טירי: אנחנו רואים דחיפות לקדם את ההצעה הזאת בתקופה הזאת, מכיוון שאנחנו רואים שיש עלייה בתיקי החקירה אצלנו ברשות, תוך ניצול תקופת הקורונה והעובדה שאנשים נמצאים בבית ובמצוקה כלכלית ועלייה בשיחות.

חנה וינשטוק טירי: לכן אנחנו רוצים לקדם את ההצעה הזאת כמה שיותר מהר.

חנה וינשטוק טירי: ההצעה הזאת כבר עברה קריאה ראשונה בכנסת העשרים באוקטובר 2018.

חנה וינשטוק טירי: היא לא קודמה כי הכנסת יצאה לפגרה, ואנחנו בהחלט רוצים לקדם את הקדמת המאגר באופן דחוף כדי לקדם את הרווחה של אוכלוסיות פגיעות, של אוכלוסיית האזרחים הוותיקים וגם של הצרכנים באופן כללי.

איתן גינזבורג: תודה גברתי.

איתן גינזבורג: מישהו רוצה להתייחס?

בועז טופורובסקי: רק להצטרף למאגר.

אוסנת הילה מארק: אני גם רוצה להצטרף למאגר.

איתן גינזבורג: אם כך, אנחנו נעבור להצבעה – מי בעד הקדמת הדיון?

איתן גינזבורג: ירים את ידו.

קריאה: הדחיפות פה בטח לא ברורה.

קריאה: אושרה.

איתן גינזבורג: פה אחד הוחלט שהדיון בהצעה יוקדם.

איתן גינזבורג: סעיף אחרון בסדר היום – הצעת חוק הכנסת (תיקון מס' 48) (יושב ראש הוועדה הציבורית לעניין שכר חברי הכנסת), התש"ף-2020, הכנה לקריאה שנייה ושלישית.

איתן גינזבורג: הצעת החוק הזאת נידונה בוועדה הקודמת ואושרה על ידי כלל החברים.

בועז טופורובסקי: לא.

איתן גינזבורג: נכון, נתמכה על ידי כלל החברים, לא הוצבעה על ידי כלל החברים.

איתן גינזבורג: היא נתמכה על ידי כלל החברים, ואושרה על ידי מליאת הכנסת בקריאה הראשונה.

איתן גינזבורג: זה חוזר אלינו לדיון להכנה לקראת הקריאה השנייה והשלישית במליאה.

איתן גינזבורג: ארבל, את רוצה לפרט?

ארבל אסטרחן: מדובר בהצעת חוק קצרה, שמוצע לאשר אותה לקריאה שנייה ושלישית באותו נוסח שאושר גם לקריאה הראשונה מטעם הוועדה.

ארבל אסטרחן: היום קובע סעיף 52 לחוק הכנסת, שהכנסת לפי הצעת ועדת הכנסת תמנה ועדה ציבורית, שתפקידה להמליץ בדבר שכר ותשלומים אחרים לחברי הכנסת.

ארבל אסטרחן: עוד קובע החוק, שאחד לפחות מחברי הוועדה יהיה חבר הסגל האקדמי של מוסד להשכלה גבוהה, שהוכר או שקיבל היתר לפי חוק המועצה להשכלה גבוהה, וסעיף (ד) של סעיף 52 אומר שיו"ר הוועדה הציבורית יהיה מקרב חברי הוועדה, שהם חברי סגל אקדמי.

ארבל אסטרחן: מה שהצעת החוק הזו באה לעשות זה להותיר את אחד מחברי הוועדה כחבר סגל אקדמי, אבל לבטל את החובה שהוא יהיה יו"ר הוועדה, כך שכל אחד מחברי הוועדה יהיה היו"ר, כפי שתקבע ועדת הכנסת ותאשר מליאת הכנסת.

איתן גינזבורג: הצעת החוק שמועלית לא דנה בשום דבר שנוגע לשכר חברי הכנסת, אלא רק באופן שבו ייבחר יושב-ראש הוועדה.

איתן גינזבורג: היום, כפי שציינה היועצת המשפטית, אם ועדת הכנסת או הכנסת הייתה בוחרת בשלושה מרצים מהאוניברסיטה כחברי ועדה, היינו צריכים לבחור אחד מהם כיושב-ראש הוועדה.

איתן גינזבורג: אם היינו ממנים שניים שהם מרצים באוניברסיטה ואחד לא, היינו צריכים לבחור את אחד מהשניים כיושבי ראש הוועדה.

איתן גינזבורג: אני לא רואה שום הגיון – וגם בדקנו בפרוטוקולים קודמים של דיוני הוועדה שהקימה את הוועדה שדנה בשכר חברי הכנסת, שבאמת דנה הרבה מאוד זמן בהקמת הוועדה, בעצם בקיומה של הוועדה, בכינון הוועדה הזאת.

ארבל אסטרחן: כמעט שלוש שנים.

איתן גינזבורג: שלוש שנות דיונים – מה סמכויות הוועדה, איך היא צריכה לפעול, האם המלצותיה יהיו מחייבות, האם המלצותיה יהיו המלצה בלבד לוועדת הכנסת.

איתן גינזבורג: בכל זה אנחנו לא דנים.

איתן גינזבורג: כפי שציינתי בישיבה הקודמת, במהלך הדיונים באותם פרוטוקולים של הכנסת החמש-עשרה ההחלטה לקבוע מי יהיה יושב-ראש הוועדה עלתה רק בישיבה האחרונה, מה שנקרא בדקה התשעים.

איתן גינזבורג: ברגע האחרון לפני ההצבעה לקריאה שנייה ושלישית הועלה הנושא הזה.

איתן גינזבורג: אז התחילו חברי הכנסת דאז להתווכח מי יהיה יושב-ראש הוועדה מבין החברים.

איתן גינזבורג: אגב, בהתחלה דיברו על חמישה חברים, אחרי זה צמצמו לשלושה חברים.

איתן גינזבורג: הרעיון המסדר היה שלא יהיה מיליארדר יושב-ראש הוועדה, כך ביטא זאת חבר הכנסת לשעבר שאול יהלום.

איתן גינזבורג: אז אמרו: אולי נביא שופט?

איתן גינזבורג: אולי נביא אדם אחר?

איתן גינזבורג: אז יושב-ראש הוועדה יוסי כץ, איש מפלגת העבודה שהתנגד מאוד לשופט, הציע שהיושב-ראש יהיה מרצה מהאוניברסיטה מתוך אותה דעה, שמרצים באוניברסיטה לא מרוויחים הרבה ולא יהיו מיליארדרים בראש הוועדה.

יצחק פינדרוס: אולי ישוו את שכר חברי הכנסת לשכר מרצים באוניברסיטה?

יצחק פינדרוס: כי הם לא מרוויחים הרבה.

שלמה קרעי: פינדרוס, תאמין לי שלא כדאי לך.

שלמה קרעי: אני הייתי חבר סגל בכיר באוניברסיטה.

איתן גינזבורג: אני משקף נאמנה את הדברים שנאמרו אז בפרוטוקול.

איתן גינזבורג: לכן אני חושב שהחלטה שמקרב חברי הוועדה יהיה רק זה שמרצה באוניברסיטה היא החלטה שרירותית.

איתן גינזבורג: אני חושב שצריך לבחור מתוך חברי הוועדה שהכנסת תבחר את המתאים ביותר לנהל את הוועדה, את המתאים ביותר לכנס אותה, לדון, אפילו לעמוד בלחץ הציבורי ובלחץ מול חברי הכנסת.

איתן גינזבורג: אני לא בטוח שמרצה באוניברסיטה הוא זה שצריך לעמוד בזה, או שהוא הטוב ביותר לעמוד בפני הציבור ולעמוד בפני לחצים כאלה ואחרים, גם בתוך הכנסת וגם מחוצה לה, רק מכיוון שהוא מרצה באוניברסיטה.

שלמה קרעי: נשמע צליל זלזול במרצים באוניברסיטה.

איתן גינזבורג: לא.

איתן גינזבורג: אגב, יכול להיות שחבר הוועדה שהוא מרצה בסגל האקדמי ייבחר, רק אני אומר שהוא לא חייב להיבחר.

איתן גינזבורג: אני אומר שהטוב ביותר שחברי הכנסת יחליטו עליו הוא זה שייבחר.

איתן גינזבורג: זאת הצעת החוק שעוסקת אך ורק בנושא הזה, לא בשום נושא אחר, ולכן אני הייתי ממליץ לחברי הוועדה לאפשר לקדם את הצעת החוק הזאת כדי לאפשר לכנסת למנות את הוועדה שכבר למעלה משנה וחצי לא קיימת ולצערי לא מונתה עד היום.

איתן גינזבורג: זה תפקיד ועדת הכנסת.

איתן גינזבורג: אם אוהבים את זה או לא אוהבים את זה, אנחנו לא עוסקים בשום רגע בשום צורה בשכר חברי הכנסת.

איתן גינזבורג: כל הרצון להציג את זה כאילו אנחנו עוסקים בעצמנו, עוסקים בשכר חברי הכנסת או מתכוונים להעלות את שכר חברי הכנסת, אי-אפשר בטח לא לכוון אותו כלפיי כמי שיוזם את ההצעה.

איתן גינזבורג: אני לא חושב כך.

איתן גינזבורג: אני מאמין ששכר חברי הכנסת – בטח בתקופה הזאת – לא צריך לעלות.

איתן גינזבורג: אני הצטרפתי להצעת החוק של חבר הכנסת קרעי, שדיבר על שינוי האופן שבו ייחשבו את שכר חברי הכנסת, בעיקר בתקופת הקורונה.

איתן גינזבורג: אני גם הצטרפתי לקריאה של שר האוצר להפחית באופן גורף בשכר של המגזר הציבורי ברשות המבצעת, ברשות השופטת, ברשות המחוקקת.

איתן גינזבורג: נראה לי שזה הדבר שמצופה וראוי שיהיה בתקופה הקשה הזאת שכל אזרחי ישראל עוברים וחווים.

איתן גינזבורג: באופן אישי וגם כל חבריי לסיעה תורמים בכל חודש משכרנו.

אוסאמה סעדי: איתן, אנחנו הגשנו הצעת הסתייגות, שכל חברי הכנסת יוותרו על ה-750 שקל וזה לא עבר בוועדה - - -

שלמה קרעי: זה עבר אוטומטית.

שלמה קרעי: הייתה תקרה לשכר, השכר של חברי כנסת הוא מעל.

איתן גינזבורג: חבר הכנסת אוסאמה, יש דרך להעלות כל דבר, גם בהסתייגויות, ויש גם מה שנקרא השלכות לכל הדבר, אבל אני מודיע שאני וחבריי תורמים אחוז משכרנו.

אחמד טיבי: גם אנחנו תרמנו.

איתן גינזבורג: אני אמרתי את הדברים האלה, מכיוון שבתקופה האחרונה מנסים לצבוע אותי כמי שמוביל מהלכים – בוא נאמר, לא נקיים, מושחתים, אחד שרוצה להעלות את שכרו ב-15% או אינני יודע מה, ולכן היה חשוב לי כמי שנאמרו דברים כלפיו - - -

אוסנת הילה מארק: זה רק החצי שפעם היו בכחול-לבן.

אחמד טיבי: - - -יושב-ראש ועדת הכנסת.

איתן גינזבורג: בדיוק, אך ורק.

איתן גינזבורג: לכן היה חשוב לי לומר אותם כאן, לכל הלועגים ולכל המלעיזים.

איתן גינזבורג: אלה הדברים שלי עד כאן.

איתן גינזבורג: אני פותח את הנושא הזה לדיון.

איתן גינזבורג: נרשם לדיבור חבר הכנסת עמית הלוי, בבקשה.

עמית הלוי: אני רוצה דווקא לחזק את התיקון לחוק שלך, כי מהניסיון שלי, בלי לכוון פה למישהו ספציפי, אני חושב שהעיקרון שצריך לעמוד לנגד עינינו – הוועדה שאמורה לקבוע את שכרנו, שכר חברי הכנסת, צריכה להיות ועדה שבעיקרה נציגי ציבור.

עמית הלוי: אני אפילו הייתי ממליץ שהיושב-ראש יהיה מישהו שהיה נציג ציבור, כלומר: הוא שימש בפועל כאיש ציבור.

עמית הלוי: דווקא הניסיון שלי עם אנשי אקדמיה הוא ניסיון של מנותקות מהציבור.

עמית הלוי: במובן הזה אני אפילו חושב שזאת הצעה טובה, שבוודאי לא בהכרח יהיה איש אקדמיה יושב-ראש הוועדה ואולי בכלל לא, בלי לזלזל פה בד"ר קרעי כמובן, חברי הטוב, וגם באחרים.

עמית הלוי: יש הרבה מאוד אנשי אקדמיה מעולים, אבל הסטטיסטיקה לימדה אותי שיש משהו מנותק באלו שיושבים במגדל השן.

שלמה קרעי: עמית, תלוי באיזה פקולטה, יש פקולטה למדעי הרוח ויש פקולטה למדעי - - -

עמית הלוי: הנטייה הזאת יותר רווחת בפקולטות למדעי הרוח והחברה.

אוסאמה סעדי: קרעי, תפסיקו להסית.

אוסאמה סעדי: מהבוקר אתה מסית – נגד השופטים, עכשיו מסית נגד הפרופסורים ונגד האקדמיה.

אוסאמה סעדי: כולם מנותקים, במגדל השן, מגדלי שן.

אוסאמה סעדי: פרופסורים, דוקטורנטים מנותקים?

שלמה קרעי: אוסאמה, אני באתי להגן.

עידן רול: קרעי, אל תדאג, בבלפור יראו שעשית את דף המסרים היומי...

שלמה קרעי: עידן, יש לך עוד הצעת חוק שהבנתי שאתה רוצה להגיש - - -

אוסנת הילה מארק: אם אתה מדבר על דף מסרים יומי, לפחות אל תגיד שהחבר שהיה לך מאותה סיעה רוצה תוספת של השכר, לפחות תדייקו.

אוסנת הילה מארק: הוא היה חבר שלך באותה סיעה, אז אתם עכשיו יוצאים נגדו.

איתן גינזבורג: חברת הכנסת אוסנת מארק, תנו בבקשה לחבר הכנסת הלוי לסיים את דבריו.

איתן גינזבורג: חבר הכנסת הלוי, בבקשה.

בועז טופורובסקי: מה שהוא אומר: מי שמשכיל – הוא מנותק.

עמית הלוי: חבר הכנסת אוסאמה, אין שום דבר שקשור להסתה, אולי יש פער של שפה בינינו.

עמית הלוי: בוודאי שום דבר שקשור למסרים או לבלפור, כמו שאמר פה חבר הכנסת לצדי.

עמית הלוי: יש פה פשוט ניסיון חיים של הרבה מאוד חיים בהיכרות עם האקדמיה, אמרתי לא כולם.

אוסאמה סעדי: גם לנו יש ניסיון מעמיק.

עמית הלוי: מצוין, אז אני משתף אותך מניסיוני שלי.

עמית הלוי: נקודת הייחוס של הרבה מאוד מהפרופסורים היא נקודת ייחוס בין-לאומית, היא לאו דווקא החיים כאן בחברה שבה אנחנו חיים.

עמית הלוי: מקורות ההשוואה שלהם והמדדים שלהם מה נכון ומה לא נכון הם לאו דווקא מקורות של החברה כאן.

עמית הלוי: הם מאוד מחשיבים כנסים בין-לאומיים, ויש לזה המון השלכות לממד המנותק.

עמית הלוי: לכן אם נחזור לענייננו, אדוני היושב-ראש, אני חושב שזה רעיון מצוין, שלא יהיה דווקא נציג אקדמיה, או שהאקדמיה הישראלית לא הוכיחה את עצמה כמישהי שמאוד מחוברת לציבור.

עמית הלוי: אני אומר את זה דווקא בהקשר הזה – ואתה הערת את זה, ואני בזה גם מחזק ומקווה ששר האוצר לא ייסוג מהדרישה הזאת – כיוון שאם יש אנשים שצריכים לשאת בעול עם הציבור בעת הזאת, אלה נציגי הציבור.

עמית הלוי: הדירקטוריון שלנו זה הציבור הישראלי.

עמית הלוי: זה הדירקטוריון שלנו, ממנו אנחנו מקבלים שכר, ולכן האחריות שלנו היא לשאת בעול עם הציבור בעת הזו.

עמית הלוי: לכן אני אומר שוב לגבי ההצעה הזאת שאני בעד, אני מוסיף לזה שאני אשמח שכאשר זה יגיע לקריאה שנייה ושלישית, אולי אפילו נשקול שזה יהיה דווקא אדם שנשא בעול עם הציבור ויכול ממילא להבין את המשמעות.

בועז טופורובסקי: אתה יכול להוציא הסתייגות.

תהלה פרידמן: למה הכוונה אדם שנשא בעול עם הציבור?

עמית הלוי: או שהיה חבר כנסת או שהיה נציג ציבור ברשות מקומית.

עמית הלוי: אדם שהיה נציג ציבור ולכן אכפת לו מהציבור, ולכן הוא מתייחס לשכר אנשי ציבור - - -

עידן רול: מה זה השטויות האלה?

עידן רול: למרצים לא אכפת מהציבור?

עידן רול: אין להם דעה?

עמית הלוי: לא, דעה יש לכולם.

עידן רול: החתול לא יכול לשמור על השמנת.

עידן רול: איך שלא תסובבו את זה, אנחנו לא יכולים להיות הסמכות האחרונה שקובעת מה שכר חברי הכנסת.

איתן גינזבורג: אבל זה לא הדיון כרגע.

אוסנת הילה מארק: אבל זה לא הדיון.

אוסנת הילה מארק: איתן, תראה מה שהוא מנסה לעשות לך, הוא מנסה להדגיש כאילו אתה רוצה להעלות לנו את השכר.

אוסנת הילה מארק: הוא מנסה רק להסית את הדיון נגדך, לא להתעסק במהות שלו.

עידן רול: לא צריך פרשנות לדברים.

אוסנת הילה מארק: אני מפרשנת אותך איך שבא לי.

שלמה קרעי: עמית, פשוט תגיש הסתייגות.

עמית הלוי: חברת הכנסת תהלה פרידמן, העובדה שעומד איש ציבור כמו יושב-ראש ההסתדרות ואומר שהוא ישבית את עובדי המדינה, את עובדי הציבור, על מה?

עמית הלוי: על זה ששר האוצר מבקש שהם יישאו בעול עם הציבור בעת הזאת?

עמית הלוי: לא יודע.

עמית הלוי: הוא היה צריך להיות ראשון היוזמים, כמו שאמר פה היושב-ראש.

אוסנת הילה מארק: טוב, שר המשפטים מנהל את זה כמו בהסתדרות.

עמית הלוי: לומר שהוא קורא לעובדי הציבור – לא רק לא לשבות, אלא קורא לאנשי הציבור - - -

תהלה פרידמן: אני פשוט משוכנעת שיש דרך לקיים דיון בכנסת בלי לסמן קבוצות – האקדמאים בעייתיים, השופטים בעייתיים, עובדי הממשלה בעייתיים.

שלמה קרעי: השופטים בעייתיים, מה לעשות?

שלמה קרעי: בלי לסמן אותם, אבל הם בעייתיים.

תהלה פרידמן: אני ממש משוכנעת שיש דרך, בלי כל היום לסמן קבוצות ולנסות לסכסך.

עידן רול: אני מאמין שיש אקדמאים גם בליכוד שמצביעים ליכוד, אולי הם לא מרוצים - - -

איתן גינזבורג: אני מסכים עם חברת הכנסת פרידמן.

איתן גינזבורג: אני הייתי מציע שהדיון יהיה ענייני.

איתן גינזבורג: ההצעה לא נובעת מתוך העובדה שמאמינים או לא מאמינים לנציג האקדמיה, שאגב אנחנו עוד לא יודעים אפילו מי הוא.

איתן גינזבורג: ההצעה נובעת מהעובדה, שנדמה לי שאין שום טעם או היגיון לקבוע באופן שרירותי שדווקא המרצה באוניברסיטה יעמוד בראש הוועדה, הא ותו לא.

איתן גינזבורג: אין שום דבר אחר שעמד מאחורי ההצעה לשנות את הדרישה הזאת שיושב-ראש הוועדה יהיה מהסגל האקדמי – אגב, אנחנו משאירים את נציג הסגל האקדמי כחבר הוועדה, כך שאני מבקש מכם, אם אפשר, אם תרצו בכך, אני לפחות אקפיד על כך, לא מדובר פה על פגיעה או בחוסר אמון במישהו.

איתן גינזבורג: יכול להיות שדווקא נציג הסגל האקדמי יעמוד בראש הוועדה, כי נמצא שהוא הכי מתאים, אבל אנחנו לא משנים פה את ההרכב בהקשר הזה.

יצחק פינדרוס: אתה לא אומר שחייב להיות גם איש אקדמיה בוועדה.

איתן גינזבורג: היום זה החוק, אני לא משנה את זה.

יצחק פינדרוס: את זה אתה לא מתקן?

איתן גינזבורג: אני לא משנה את זה, אני לא מתקן.

איתן גינזבורג: אני מתקן את העובדה שיושב-ראש הוועדה יהיה חייב להיות.

יצחק פינדרוס: אז אני רוצה להגיש הסתייגות שחייב להיות אחד אקדמי, אחד חרדי ואחד שוטר.

איתן גינזבורג: דיברנו על זה פעם שעברה.

תהלה פרידמן: ושלוש נשים.

הילה שי וזאן: חברים, כבר היינו בדיון הזה.

יצחק פינדרוס: למה צריך להיות איש אקדמיה?

יצחק פינדרוס: מה זה הדבר הזה?

איתן גינזבורג: אני רוצה להתקדם.

עידן רול: למה לפלג כל היום את החברה הישראלית לתתי חלוקות?

יצחק פינדרוס: אני מסכים עם תהלה פרידמן, מה זה הסימון הזה?

יצחק פינדרוס: למה חייב להיות איש אקדמיה?

עידן רול: למה לא איש אקדמיה חרדי?

הילה שי וזאן: חברים, הדיון הזה היה בשבוע שעבר.

הילה שי וזאן: מי שרצה יכול היה להגיע.

איתן גינזבורג: אנחנו נעבור להמשך.

איתן גינזבורג: חבר הכנסת עידן רול, בבקשה.

יצחק פינדרוס: סימון - - -

איתן גינזבורג: חבר הכנסת פינדרוס, אתה רשום לדיבור?

איתן גינזבורג: בבקשה, חבר הכנסת רול.

עידן רול: בסופו של יום צריך להגיד את הדברים כמו שהם בתכל'ס, אם לא נשנה את אופן קביעת שכר חברי הכנסת, שכר חברי הכנסת צפוי לעלות בכ-15%, זה מה שלא נאמר כאן בוועדה, ולכן הטיימינג הוא חשוב, ולכן כל אותן הצהרות בעלמא שיום אחד נתקן את שכר חברי הכנסת הם פשוט ספינים לתקשורת.

עידן רול: יושב פה מציע הצעת החוק, חבר הכנסת קרעי, שלקח את הצעת החוק של יושב-ראש הקואליציה מיקי זוהר, תומך בו יושב-ראש ועדת הכנסת איתן גינזבורג, וגם כמובן שר האוצר אמר שהוא נדרש לסוגיה.

עידן רול: כולם אוהבים לפזר הבטחות על שכר חברי הכנסת.

עידן רול: כולם אוהבים לפזר הבטחות.

שלמה קרעי: עידן, על איזה הצעת חוק של מיקי זוהר אתה מדבר?

שלמה קרעי: מיקי לוי חתום אתי על ההצעה, לא מיקי זוהר.

עידן רול: ההצעה הזו הוגשה בעבר על ידי יושב-ראש הקואליציה.

שלמה קרעי: מעולם לא, אף אחד לא הגיש בקשה לשנות את הנוסחה של השכר הממוצע במשק.

שלמה קרעי: תאמין לי שמיקי זוהר לא הגיש הצעה כזאת.

עידן רול: אז גם מיקי זוהר תמך והתבטא בזה ממש בחודשים האחרונים בתקופת הקורונה וגם בעבר על הצורך בקביעת שכר הח"כים.

עידן רול: יושבים פה כולכם ואומרים: זה לא הדיון, זה לא הדיון.

עידן רול: זה כן הדיון.

עידן רול: כל האנשים שמדברים פה בעד קביעת שכר ח"כים הם אנשים שבסמכותם וביכולתם ובכוחם לעשות את זה.

עידן רול: אנחנו בעיצומו של משבר כלכלי אדיר, לא מספיק למרוח את הציבור בספינים על כמה אתם מראים אמפתיה.

אוסנת הילה מארק: אבל לא מדברים על השכר.

שלמה קרעי: עידן, בוא נזכיר לציבור מי מורח את הציבור בספינים עם הצעת החוק שלך להעלות ל-100% את דמי האבטלה למי שנמצא בהכשרות מקצועיות.

עידן רול: - - - ממש כמו ההסתייגויות של השליח מבלפור - - -

שלמה קרעי: בוא נזכיר לציבור מי בדיוק עושה את כל הספינים, כשהוא לא יודע שזה עבר כבר בכנסת לפני חודשיים.

איתן גינזבורג: חבר הכנסת קרעי, אתה הבא בתור בדיבור.

אוסנת הילה מארק: הנה עכשיו נמנעת על משהו שהוא לטובת הציבור על מס הכנסה שלילי.

אוסנת הילה מארק: עכשיו נמנעת.

טלי פלוסקוב: לא, הוא הצביע נגד.

טלי פלוסקוב: הוא לא נמנע, הוא הצביע נגד.

אוסנת הילה מארק: לא, הוא אמר שהוא נמנע.

עידן רול: אני נמנעתי.

עידן רול: אני נמנעתי, כי ביקשתי לראות את המידע, איזה דבר נורא.

עידן רול: ..

אוסנת הילה מארק: אז תראה את זה לפני הוועדה.

עידן רול: לא היה לפני הוועדה, זה הגיע עכשיו חברת הכנסת מארק, זה הגיע שלוש דקות לפני הדיון.

עידן רול: אני חושב שחובתי לציבור לקרוא את הדברים לפני שאני מצביע עליהם, ואני בטוח שהציבור בבית מסכים עם זה.

עידן רול: אתם יודעים, יש את העניין הזה של נתונים, כמו עם לצעוק על הפגנות שצריך לסגור אותן, כשאין נתוני תחלואה, חבר הכנסת קרעי, העיקר כדי שבבלפור יתנו לך טפיחה על השכם.

עידן רול: כנ"ל לגבי חברת הכנסת אסנת מארק, שמדברת בלי ביסוס עובדתי.

אוסנת הילה מארק: עכשיו אתה מדבר על דף מסרים של בלפור?

אוסנת הילה מארק: הנה נגמר לך זמן מסך.

עידן רול: חברים, זו האחריות של כולם כאן לעשות מאמץ ולהירתם לקראת ציבור שלם, שקורע תחת נטל הקורונה.

אוסנת הילה מארק: למה לא נרתמת לטובת הציבור עכשיו?

אוסנת הילה מארק: עכשיו היתה לך הזדמנות.

איתן גינזבורג: חברת הכנסת מארק, תני לו לסיים את דבריו.

אוסנת הילה מארק: לטובת הציבור?

איתן גינזבורג: חברת הכנסת מארק, אני מתייחס אליך, אני מבקש שתתני לו לסיים את דבריו בלי להפריע, יש עוד דוברים שרוצים לדבר.

עידן רול: אני אגיש את ההסתייגות הזאת בהמשך, אנחנו נצביע עליה.

עידן רול: והנה הסתייגות נורא פשוטה, אם ועדת הכנסת כבר נדרשת לתיקון חוק הכנסת ולגעת בוועדה ציבורית שקובעת את שכר הח"כים, מן הראוי להפסיק למרוח את הציבור בהבטחות שווא ולקבוע, שוועדה חיצונית, אותה ועדה ציבורית, לא תמליץ, אלא תחליט.

עידן רול: אנחנו לא יכולים לקבוע לעצמנו את השכר – זה מדרדר את אמון הציבור במערכת, אתם צריכים להבין את זה, אי-אפשר ללכת עם ולהרגיש בלי.

תהלה פרידמן: אני לא מבינה על מה אתה מדבר.

עידן רול: יש ועדה שהיא ממליצה, אין לה שום סמכויות – אני אומר שהיא תהיה מחייבת.

עידן רול: אם כולנו כאן רוצים – ואני בטוח שאדוני היושב-ראש מסכים אתי, כי הוא פתח בדברים דומים – שהציבור בבית יאמין במוסד הזה שנקרא הכנסת, לא יתכן שאנחנו נקבע לעצמנו את השכר, על אחת כמה וכמה בתקופת הקורונה.

איתן גינזבורג: זה לא הדיון שעל סדר היום, ואתה בכוונה מטעה את הציבור.

הילה שי וזאן: אבל זה לא הדיון.

איתן גינזבורג: זה הרצון שלך להטעות את הציבור, ואת זה אתה עושה.

איתן גינזבורג: חבר הכנסת קרעי, בבקשה.

עידן רול: הדיון הוא על הוועדה והסמכויות שלה.

עידן רול: זה לא דיון חדש, זה נושא הדיון.

שלמה קרעי: אדוני יושב-הראש, לפני שאני אכנס לגופו של עניין, אני רוצה להתייחס לספינים שמשחרר כאן חברי חבר הכנסת עידן רול.

עידן רול: אני מדבר בעובדות, חבר הכנסת קרעי.

אוסנת הילה מארק: בכלל לא בעובדות.

שלמה קרעי: הוא לא יודע שהצעת החוק שעליה דיברת, אדוני יושב-הראש, ועליה חתום גם מיקי לוי וכל החברים מכל סיעות הבית, זאת לא קביעת השכר שלנו, אלא הכנסת דמי האבטלה והחל"ת של אלה שנמצאים באבטלה ובחל"ת לתוך השכר הממוצע במשק; ככה שההצמדה של השופטים ושל כל מי שצמוד לשכר הממוצע תכלול בתוכה את המובטלים.

שלמה קרעי: במקום שהשכר יעלה ב-15%, הוא ירד ב-15%.

עידן רול: ועדיין ההסתייגות שלך הייתה על ההפגנות בבלפור ולא על שכר הח"כים – עד כדי כך אכפת לך מהציבור?

עידן רול: ההסתייגות שלך היא לא על זה.

אוסנת הילה מארק: למה היושב-ראש לא - - -

איתן גינזבורג: חברת הכנסת מארק, אם תמשיכי לדבר, אני מודיע לך שזכות הדיבור שלך תישלל.

אוסנת הילה מארק: אני לא צריכה.

איתן גינזבורג: אז אל תדברי.

שלמה קרעי: ולגבי ספינים, עידן, אולי תספר לכולם שהגשת יחד עם יאיר לפיד בשבוע שעבר הצעת חוק, שעברה כבר בכנסת לפני חודשיים להעלות את האבטלה ל-100% - - -

עידן רול: זה עבר בהוראת שעה, ואני מדבר על - - -

שלמה קרעי: ולכן מחקת אותה והורדת אותה מסדר היום, כשגיליתי את זה.

שלמה קרעי: אז את הספינים לציבור הישראלי, אתה וחברך יאיר לפיד עושים, ואין לכם מושג לא בנתונים ולא מה קורה עם הציבור ואתם מנותקים לגמרי.

עידן רול: קרעי, אתה לא קראת את ההודעות מבלפור כבר חמש דקות, אתה תתבלבל במסרים.

עידן רול: תסתכל בנייד - - -

אוסנת הילה מארק: למה אתה מזלזל באינטליגנציה של האנשים פה?

אוסנת הילה מארק: למה?

אוסנת הילה מארק: יש פה דוקטור, שהוא אומר שמקריא דף מסרים.

איתן גינזבורג: חברת הכנסת מארק, חבר הכנסת רול, תודה.

שלמה קרעי: אדוני יושב-הראש, אני באופן עקרוני מסכים עם החוק שמוצע כאן לפנינו.

שלמה קרעי: אני חושב שהמשילות של נבחרי הציבור צריכה להיות מעל לכול, מעל כל הרשויות, וזה בהחלט מבורך.

שלמה קרעי: אבל מה שצורם לי כאן זה מה הקשר של החוק הזה עכשיו בתקופת הקורונה.

שלמה קרעי: אנחנו בתקופת משבר.

שלמה קרעי: אנחנו בתקופה שבציבור מובטלים, עצמאים.

עידן רול: ולכן הגשת הסתייגות על ההפגנות בבלפור.

איתן גינזבורג: חבר הכנסת רול, אני מבקש להפסיק להפריע.

שלמה קרעי: ולכן אני מבקש לחבר את הצעת החוק הזאת למציאות שקורית ברחוב.

שלמה קרעי: מה שקורה בחוץ היום זה שאנחנו מבקשים מהציבור לשמור על הנחיות הבריאות, להתכנס בבתים, לא לצאת 500 מטר מהבית, כדי לשמור על בריאות הציבור.

שלמה קרעי: מצד שני, בסוג של מראית עין שערורייתי, ההפגנות מותרות, ההפגנות דוחות פיקוח נפש.

שלמה קרעי: אני חושב שהדבר הזה שאנחנו מתירים כאן – בעצם מותר כאן בחוק – הרי היועץ המשפטי לממשלה אמר אתמול לממשלה: נכון, יכול להיות שאני מסכים אתכם שההנחיות משרד הבריאות צריכות לחול בכל המרחב הציבורי קטן כגדול, ימין כשמאל, שמן כרזה.

עידן רול: נתונים – אין נתוני תחלואה.

עידן רול: אמר מנכ"ל משרד הבריאות, שאין נתוני תחלואה בבלפור.

אוסנת הילה מארק: הנה בבקשה, בוא נראה לך.

איתן גינזבורג: חברת הכנסת מארק וחבר הכנסת רול.

איתן גינזבורג: חברת הכנסת מארק, אני קורא אותך לסדר פעם ראשונה.

אוסנת הילה מארק: עזוב אותך.

אוסנת הילה מארק: רגע, אנחנו נביא לך נתונים.

שלמה קרעי: אסנת, אל תטרחי כי העובדות לא מבלבלות את חבר הכנסת רול.

עידן רול: אני מדבר על עובדות של מנכ"ל משרד הבריאות, לא של בלפור.

שלמה קרעי: הדבר הזה יוצר מראית עין של שערורייה, יוצר מראית עין של חוסר אמון ציבורי, ואם אנחנו בתקופת משבר כזאת, אנחנו צריכים לדאוג שהציבור שאנחנו אומרים לו: אל תלך להתפלל, אל תתרחק מהבית, אל תתחתן גם בשטח פתוח עם יותר מקבוצה קטנה של אנשים – שהציבור הזה יקשיב לנו, שאמון הציבור בממשלה ובכנסת יחזור באופן דרמטי.

בועז טופורובסקי: אבל זה אמון שראש הממשלה יקיים את ההנחיות, שהשרים יקיימו את ההנחיות בעצמם.

שלמה קרעי: נכון, כולם צריכים, אבל ברגע שרואים אלפי אנשים בדבוקה אחת רוקדים בתהלוכות ומפירים את הנחיות משרד הבריאות בשאר המרחב הציבורי, הדבר הזה הוא בלתי מתקבל על הדעת.

שלמה קרעי: העליתי הסתייגות.

שלמה קרעי: אני לא מצפה שהיא תעבור בוועדה.

שלמה קרעי: אני מצפה שהיא תבוא לדיון משמעותי במליאת הכנסת, ובמליאת הכנסת נבחרי הציבור הם אלה שיחליטו.

שלמה קרעי: אם יהיה רוב לא להחריג את ההפגנות - -

בועז טופורובסקי: אבל מה הקשר לחוק?

שלמה קרעי: - - אלא שהנחיות משרד הבריאות יחולו בכל המרחב הציבורי, גם הפגנות ימין, גם הפגנות שמאל, אם במליאת הכנסת יהיה רוב לדבר הזה, יהיה רוב.

שלמה קרעי: אם זה ייפול במליאת הכנסת, ייפול, אני לא מבקש לעשות מחטף ולהעביר הסתייגות.

עידן רול: אדוני היושב ראש, זה כמובן נושא חדש - - -

שלמה קרעי: אני רוצה לומר לך, אדוני יושב-הראש, אם אתה תעלה את ההסתייגות להצבעה והיא תיפול, אני מושך את כל יתר ההסתייגויות - - -

אחמד טיבי: א.

אחמד טיבי: מותר להעלות כל נושא בכל תחום ומותר להגיש הסתייגות כמעט על כל חוק, אבל אין ספק שזה נושא חדש באופן המובהק ביותר.

שלמה קרעי: חבר הכנסת טיבי, עוד לא שמעת את ההסתייגות.

אחמד טיבי: שמעתי את הנושא, לא קשור לחוק, זה נושא חדש.

בועז טופורובסקי: אלא אם כן זה הפגנות על שכר חברי הכנסת.

בועז טופורובסקי: ..

אחמד טיבי: אלא אם אלה הפגנות לגבי סיוע לראש הממשלה לגמור את החודש.

אחמד טיבי: ..

שלמה קרעי: או הפגנות על שכר חברי הכנסת.

שלמה קרעי: ..

עידן רול: אבל להפגנות האלה אין כל כך הרבה אנשים שבאים, חבר הכנסת טיבי, אז זה יכול להיות במסגרת הקורונה בתו הסגול.

אחמד טיבי: אגב, עכשיו קראתי שראש הממשלה שלח ברכה לציבור בישראל מוושינגטון, הוא מבקש מכם להחזיק מעמד מול המגיפה, תחזיקו מעמד.

אחמד טיבי: זו הודעת תמיכה חשובה...

אוסנת הילה מארק: אפילו הוא לא מגחך.

אוסנת הילה מארק: ..

אחמד טיבי: הוא אמר: שמרו על עצמכם.

שלמה קרעי: שמרו על הנחיות משרד הבריאות.

אחמד טיבי: משם, מוושינגטון, ממרום טיסתו.

קריאה: חבר הכנסת טיבי, זה נראה שמציק לך מה שקורה בוושינגטון.

קריאה: ..

אחמד טיבי: א.

אחמד טיבי: כן.

קריאה: אז בוא נדבר על זה, במקום להסתתר מאחורי - - -

אחמד טיבי: אבל אני מצפה מראש ממשלה לא לטוס, כאשר הציבור שלו סובל.

שלמה קרעי: הסכם שלום לא חשוב בעיניך.

איתן גינזבורג: תנו לחבר הכנסת טיבי לסיים את דבריו ואז נעבור לדובר הבא.

אחמד טיבי: יש פייק ניוז ויש פייק peace.

שלמה קרעי: ויש פייק עם.

עמית הלוי: ה-peace שהכי לא היה פייק בכל עשרות השנים זה ה-peace הזה.

אחמד טיבי: שלמה, אני בדרך כלל מוכן לקבל כל הערה שלך נגד דברים שלי, אבל דברים בזויים ושפלים כמו שאמרת עכשיו, תיזהר בלשונך.

אחמד טיבי: תיזהר בלשונך.

עמית הלוי: אלה עובדות היסטוריות, חבר הכנסת טיבי.

אחמד טיבי: זה לא עובדות היסטוריות.

שלמה קרעי: העובדות לא מבלבלות אותו.

אחמד טיבי: באירופה ככה אמרו עליכם אז לפני 80 שנה.

שלמה קרעי: אף אחד לא אמר דבר כזה עלינו.

אחמד טיבי: אמרו עליכם וככה התנהגו אליכם.

שלמה קרעי: אף אחד לא אמר שאנחנו פייק עם.

שלמה קרעי: רצו להשמיד אותנו, לא אמרו: פייק עם.

שלמה קרעי: אנחנו לא רוצים להשמיד אף אחד.

אחמד טיבי: כשאתה אומר: אין עם פלסטיני, אתה רוצה להשמיד אותו.

שלמה קרעי: אלה עובדות היסטוריות.

עמית הלוי: אומר את האמת.

עמית הלוי: כשאתה אומר שאין עם פלסטיני, אתה אומר את האמת.

איתן גינזבורג: חבר הכנסת הלוי, זה לא הנושא, זה לא הדיון, חבל לפתוח את זה כאן, חבל על הדיון הזה, ממש לא מתאים.

איתן גינזבורג: נא סיים את דבריך.

אחמד טיבי: אני מבקש להתייחס להצעה שלו כאל נושא חדש.

אחמד טיבי: כפי שאמרתי בדיון הקודם, אני חושב שבהצעה אין שום בעיה, אפשר לבחור יושב-ראש מתוך חברי הוועדה המוצעים על פי חוק, ולא להגביל את זה כיו"ר שהוא חבר הסגל האקדמי.

אחמד טיבי: גם אדם שהוא לא חבר הסגל האקדמי שנבחר להיות חבר בוועדה יכול לנהל את הוועדה.

אחמד טיבי: אגב, למרות דבריו הבזויים של קרעי בנושא אחר, אני הצטרפתי להצעת חוק שלו לגבי שכר חברי הכנסת.

אחמד טיבי: גם אנשים שיש להם מוח מעוות, יכולים מדי פעם להציע הצעות טובות.

איתן גינזבורג: בואו נשאיר את זה במישור הענייני.

איתן גינזבורג: חבר הכנסת חמד עמאר, בבקשה אדוני.

חמד עמאר: אני שמעתי אותך אומר: ויתרנו, אנחנו תורמים מהשכר שלנו.

חמד עמאר: אנחנו הסיעה היחידה, סיעת ישראל ביתנו, שוויתרה על תוספת היוקר שקיבלה בהתחלת השנה.

חמד עמאר: אנחנו רואים את זה בתלוש שלנו כל חודש, כשיורד לנו 1,300 שקל, כשרשום– ויתור על תוספת יוקר.

טלי פלוסקוב: יש עוד חברי כנסת שוויתרו.

חמד עמאר: אני מדבר כסיעה, כל הסיעה.

חמד עמאר: אני הייתי מקווה, שכל חברי הכנסת היו מוותרים אז על תוספת השכר, וזה היה גם מראה לציבור את התרומה שלנו כחברי כנסת.

יצחק פינדרוס: - - - ויתר על המענק.

חמד עמאר: דבר שני, אין לי שום התנגדות להצעת החוק, אבל הפחד שלי בכל הצעת החוק הזאת שיהיה עכשיו מישהו מסומן לתפקיד כבר מראש; שאנחנו מקדמים את החוק כדי לסמן מישהו כיושב-ראש הוועדה.

חמד עמאר: אני מקווה שזה לא יהיה ואין מישהו מסומן.

חמד עמאר: לגבי ההסתייגות של חבר הכנסת קרעי, אני חושב שזה נושא חדש, ולכן אין מקום לדון בו ואין מקום להצביע עליו.

שלמה קרעי: צריך להצביע על נושא חדש.

מיכאל מלכיאלי: אפשר לדון כאן בנושא חדש.

חמד עמאר: אני חושב שצריך להוריד את זה מסדר היום, אין לזה קשר לחוק שאנחנו מקדמים כאן עכשיו.

חמד עמאר: אין לזה שום קשר.

חמד עמאר: אם הוא רוצה לחוקק חוק חדש שיגביל את ההפגנות, שיתכבד ויקדם הצעת חוק כזאת.

איתן גינזבורג: תודה.

איתן גינזבורג: חבר הכנסת מלכיאלי, ואחריו חברת הכנסת הילה שי וזאן.

מיכאל מלכיאלי: תודה רבה, אדוני יושב-הראש.

מיכאל מלכיאלי: אני קודם כל תומך בחוק הזה.

מיכאל מלכיאלי: אני חושב שזה חוק נכון מאוד, אין שום סיבה בעולם שיצטרכו דווקא איש מהסגל האקדמי.

מיכאל מלכיאלי: אני פונה אליך גם חברי חבר הכנסת עידן רול לגבי מה שאמרת.

מיכאל מלכיאלי: אנחנו צריכים לצאת מהתפיסה הזאת, שרק איש סגל אקדמי בקי ואפשר לסמוך עליו.

מיכאל מלכיאלי: אני שמעתי את הדברים שלך.

עידן רול: אני לא הגבתי לגופו של העניין הזה.

מיכאל מלכיאלי: אני דיברתי עם המציע.

מיכאל מלכיאלי: אני חושב שיש כאן הצעה חכמה מאוד.

מיכאל מלכיאלי: אם אתה חושב שצריך להתעקש דווקא על איש סגל אקדמי, אני הייתי מוכן לתמוך בהצעה שלך, בתנאי שאתה תוסיף איש סגל אקדמי או איש מהישיבות.

עידן רול: זה לא קשור בשום צורה למה שאמרתי.

מיכאל מלכיאלי: אתה אמרת שאתה מפחד מכל שינוי בחוק הזה.

עידן רול: זה גם לא מה שאמרתי, זה באמת לא מה שאמרתי בשום צורה.

מיכאל מלכיאלי: אני הייתי פה.

מיכאל מלכיאלי: פה אין דיון על שכר חברי כנסת, פה הדיון על הרכב הוועדה.

עידן רול: אני שאלתי לחבר הכנסת פינדרוס, למה לעשות דמוניזציה לאנשי האקדמיה?

עידן רול: אין חרדים אנשי אקדמיה?

יצחק פינדרוס: אבל זה הפוך, אתה עושה הפוך בחוק הזה.

עידן רול: קודם כל, אני לא עושה כלום בחוק הזה, כי זה לא תיקון שלי.

עידן רול: התיקון היחיד שאני מציע זה הגבלת שכר ח"כים.

עידן רול: אני לא מתעסק בזה, אני אומר שיש טעם לפגם להתעסק בהרכב ולא במהות.

מיכאל מלכיאלי: זה נקרא נושא חדש, אנחנו צריכים להתמקד בהצעת חוק שהצבענו עליה בוועדה ולהתקדם איתה באותו נוסח, לא לשנות ממנה בקוצו של יוד.

איתן גינזבורג: תודה.

איתן גינזבורג: חברת הכנסת הילה שי וזאן, בבקשה, זכות הדיבור שלך.

עידן רול: - - - הגבלת שכר ח"כים בהקשר להרכב, אנחנו שליחי ציבור.

הילה שי וזאן: כבוד היושב-ראש, אני שמחה על ההתעניינות פה של חברי הכנסת בנוגע להצעה הזאת, שהיא הצעה טכנית לגמרי.

הילה שי וזאן: חבל שלא הייתם פה בשבוע שעבר, אנחנו דנו עליה בהרחבה ובאופן מהותי, אבל אני מניחה שתמיד יש כאלו שיתפסו טרמפ על הצעות כאלה ואחרות.

הילה שי וזאן: דובר על כל הדברים שעלו פה, גם על ידי חברי חבר הכנסת עידן רול וגם על ידי שלמה קרעי.

הילה שי וזאן: אלה נושאים חדשים, אני מבקשת שהם יירשמו כנושאים חדשים.

הילה שי וזאן: אין להם דבר וחצי דבר מהנושא שלפנינו, שזה עניין טכני, שאחרי שלוש שנים של עיכוב, מאפשר לוועדה להתכנס, לקום ולדון בכל עניין אחר שקשור הן לגובה שכר חברי הכנסת, או לעניין אחר.

עידן רול: אנחנו דנים בסמכויות והרכב הוועדה, זה לא נושא חדש.

איתן גינזבורג: לא, אנחנו לא עוסקים בסמכויות, ממש לא עוסקים בסמכויות.

הילה שי וזאן: הסמכויות לא נמצאות על השולחן, מדובר על הרכב.

איתן גינזבורג: גם לא על ההרכב, רק על היושב-ראש.

הילה שי וזאן: - - - שהביא קושי רב לוועדה הזו לגייס את האנשים המתאימים לאור המגבלות הקיימות בחוק, ועל כן אני מבקשת בואו נישאר ממוקדם בדיון הזה.

הילה שי וזאן: כל דיון אחר שאתם מעלים, חשוב ככל שיהיה, יקודם במסגרת נפרדת בעתו ובזמנו.

שלמה קרעי: דעתך נשמעה, אבל תהיה כאן הצבעה על זה.

הילה שי וזאן: אני בטוחה שדעתי נשמעה.

הילה שי וזאן: כרגע שמעו, לא צריך להגיד את זה.

שלמה קרעי: לא, אמרתי שאני מבקש שיירשם – שלא יירשם, תהיה הצבעה כאן.

יצחק פינדרוס: תהלה פרידמן שכנעה אותי, לא צריך לתייג אוכלוסיות בישראל – לא מרצים, לא שופטים, לא עיתונאים, לא עורכי דין וגם לא שוטרים.

יצחק פינדרוס: אין שום סיבה בעולם שחבר הוועדה יהיה מחויב להיות סגל אקדמי.

יצחק פינדרוס: אני רואה בהערות שהדבר הזה באמת לא נמצא.

יצחק פינדרוס: כמו שיושב-ראש הוועדה לא חייב להיות בסגל האקדמי, אני מבקש להכניס הסתייגות שגם חבר ועדה לא חייב להיות סגל אקדמי.

יצחק פינדרוס: אין שום סיבה, אין אנשים שהם יותר טובים ואין אנשים שהם פחות טובים.

יצחק פינדרוס: אם יש, כמו שאמר מלכיאלי, רק ראש ישיבה חייב להיות – אין דבר כזה, אין שום סיבה בעולם לדבר הזה.

יצחק פינדרוס: אני מסכים עם מה שהיא אמרה, לא צריך לתייג אף אחד.

יצחק פינדרוס: אני מבקש להכניס הסתייגות שהוא גם לא חייב להיות חבר ועדה.

יצחק פינדרוס: ירצו לבחור חבר ועדה מהסגל האקדמי, אהלן וסהלן, אין לי שום דבר נגדם, אבל זה לא מחויב המציאות שיהיה חבר ועדה מהסגל האקדמי.

תהלה פרידמן: הדבר היחיד שחייבים זה איזון מגדרי.

תהלה פרידמן: חוץ מזה, לא צריך דבר.

איתן גינזבורג: אי-אפשר לאזן בשלושה, קצת קשה.

תהלה פרידמן: אפשר שראש הישיבה תהיה אישה.

איתן גינזבורג: זה אפשר.

תהלה פרידמן: בקיצור, לחפש סיבות לריב עד מחר.

יצחק פינדרוס: לכן אמרתי שתורידו את זה.

איתן גינזבורג: יש מישהו שרוצה לעלות בזום?

תהלה פרידמן: אני רוצה לשאול על ההצעה של חבר הכנסת רול.

תהלה פרידמן: אני מבינה שלא על זה נצביע, אבל הסיפור הזה של סמכות להמליץ לעומת סמכות לקבוע, זה נשמע לי מאוד הגיוני.

ארבל אסטרחן: כמו שאמר יושב-ראש הוועדה, בזמנו החקיקה של החוק ארכה שנים רבות יחסית לחוק כזה קטן ומצומצם בוועדת הכנסת, כי היה ויכוח מהותי, האם הוועדה הציבורית תהיה ועדה מחליטה או שהיא תהיה ועדה ממליצה.

ארבל אסטרחן: בסופו של דבר, נקבע שהוועדה תהיה ממליצה, אבל קבעו שם איזשהו מנגנון – היא מגישה המלצה.

ארבל אסטרחן: בלי המלצה ועדת הכנסת לא מוסמכת לדון בכלל בענייני שכר, תשלומים ותנאי עבודה של חברי הכנסת.

ארבל אסטרחן: ועדת הכנסת דנה בהמלצה.

ארבל אסטרחן: אם היא מאשרת את ההמלצה, ההמלצה מקבלת תוקף של החלטה סופית.

ארבל אסטרחן: אם היא לא מקבלת את ההמלצה, זה חוזר לדיון בוועדה הציבורית.

ארבל אסטרחן: הוועדה הציבורית יכולה להגיש המלצה חדשה, זהה או שונה, ואז זה חוזר לוועדת הכנסת, וועדת הכנסת יכולה להחליט מה שהיא רוצה.

ארבל אסטרחן: אבל בסופו של דבר, מי שקובע זה חברי ועדת הכנסת, היא חייבת לקבל המלצה קודם לכן.

תהלה פרידמן: אבל למה?

תהלה פרידמן: יש הרבה היגיון בזה שהחתול לא שומר על השמנת.

איתן גינזבורג: בסדר, אני חושב שזה דיון שראוי שיתקיים.

איתן גינזבורג: זה דיון שראוי שיתקיים, יש לו מקום בדיון הציבורי הישראלי.

איתן גינזבורג: כשהחליטו על הקמת הוועדה וכשאבי יחזקאל הציע את הקמת הוועדה – הרי עד אז בכלל לא הייתה ועדה – הוא הציע בצורה מסוימת והיה דיון שלם.

איתן גינזבורג: שלוש שנים דנו על הדבר הזה, אז אתם חושבים שעכשיו ברמה של הסתייגות אנחנו נחליט על הדבר הזה?

איתן גינזבורג: נראה לי שזה ראוי להידון בצורה מושכלת ונכונה בהקדשת הזמן הראויה, ולא ככה על הדרך באיזו הסתייגות.

איתן גינזבורג: זה בטח לא הנושא עכשיו על סדר היום.

איתן גינזבורג: אני בהחלט רואה בדבר הזה גם כנושא חדש.

איתן גינזבורג: אם כך, לפני שאנחנו נדון בהסתייגויות, אני מציע שנדון בטענות נושא חדש שעלו כאן, כדי שנבין במה דברים אמורים.

איתן גינזבורג: לפני כן עידן בנימין ביקש להתחבר.

עידן בנימין: אני עידן בנימין מ"שקוף", וגם מסקר את הדיונים האלה ברקע.

עידן בנימין: אם לא תעשו שום דבר, השכר שלכם יעלה ביותר מ-6,000 שקל.

עידן בנימין: זו עובדה גמורה, לא צריך לעשות שום דבר כדי שזה יקרה, וכרגע אתם פותחים משהו יחסית אזוטרי, שלא ברור מאיפה נבע, כי הכנסת הזאת מאיזושהי סיבה לא עוסקת בעניינים תיאורטיים ולא עוסקת באמת במהות.

עידן בנימין: אולי יש חברי כנסת שלא מכירים את זה, הוועדה הציבורית היום היא רק ועדה ממליצה.

עידן בנימין: הדבר שהיושב-ראש הקודם אמר שוב ושוב - - -

איתן גינזבורג: אדוני, אנחנו דנו הרגע בדבר הזה, אנחנו כן מודעים לכך.

איתן גינזבורג: אנחנו מודעים לכך שזאת המלצה.

איתן גינזבורג: הרגע דיברנו על כך שהדיון הזה נידון שלוש שנים.

עידן בנימין: אבל אדוני היושב-ראש, כשאתה מתעסק עם הרכב של הוועדה רגע לפני שהוא עולה, זה כן קשור.

עידן בנימין: קשה לי להאמין שאין לכם איזשהו מועמד מסומן ופתאום החלטתם לעסוק באיזשהו נושא תיאורטי.

עידן בנימין: למה אני אומר את זה?

עידן בנימין: כי הביקורת הציבורית לא הייתה אף פעם ביקורת ציבורית על הוועדה עצמה.

עידן בנימין: הייתה ביקורת ציבורית על זה שאתם תמיד זורקים את ההחלטות של הוועדה.

עידן בנימין: כל השנים האלה התעלמתם מזה, ועכשיו אתם מביאים משהו שלכם לא נוח ואתם משנים אותו תוך שבוע.

עידן בנימין: זאת הבעיה, יכול להיות שצריך חבר אקדמיה, לא צריך חבר אקדמיה, בסדר שתקיימו על זה דיון.

עידן בנימין: כשאני מעביר עליכם ביקורת שאתם זורקים את החלטות הוועדה שוב ושוב ושוב, כנראה שזה גם מה שיקרה בפעם הבאה.

עידן בנימין: במקום לשנות את המנגנון, באופן די פשוט יחסית, אתם בוחרים לעסוק בעניין האזוטרי הזה.

עידן בנימין: זאת הביקורת הציבורית, לא ביקורת על הוועדה.

איתן גינזבורג: תודה.

עמית הלוי: איפה עומד החוק שחבר הכנסת קרעי הגיש לגבי שכר חברי הכנסת?

איתן גינזבורג: הוא הגיש והוא צריך להעלות, כשהוא יחליט שזה עולה ובא במסגרת המכסה של הסיעה שלו.

יצחק פינדרוס: ממתין לוועדת שרים.

איתן גינזבורג: נכון, ועדת שרים.

איתן גינזבורג: אני מציע שנדון בשתי טענות נושא החדש שעלו כאן, גם ביחס להצעה של עידן רול, וגם ביחס להצעה של שלמה קרעי.

איתן גינזבורג: חברת הכנסת הילה שי וזאן, את רוצה לטעון מדוע בהצעה של עידן רול מדובר בנושא חדש?

הילה שי וזאן: הדברים כבר נאמרו.

הילה שי וזאן: מדובר בדיון חשוב וראוי, שחשוב שיתקיים, אבל אין לו שום קשר לדיון האמור.

הילה שי וזאן: מדובר בדיון טכני לחלוטין, שמדבר על הרכב הוועדה ועל זהות יושב-ראש הוועדה על מנת להקל את הקמת הוועדה ולא להימשך עם הקשיים הטכניים שהוועדה מצאה בשלוש שנים האחרונות על מנת לכונן את הוועדה הזאת, ולכן מדובר פה בנושא חדש.

איתן גינזבורג: חבר הכנסת רול, מדוע לא מדובר בנושא חדש?

עידן רול: אני חושב שלא מדובר בנושא חדש.

עידן רול: אני חושב שברגע שנדרשנו להרכב וועדה, זה נגזר מהרכב הוועדה.

עידן רול: אנחנו מדברים על הרכב הוועדה, ואנחנו מדברים על הסמכויות של הרכב הוועדה.

עידן רול: זה לא שאנחנו מדברים פה עכשיו על הפגנות, מה זה נושא חדש?

איתן גינזבורג: לא מדברים על סמכויות הוועדה, מדברים על הרכב הוועדה, על יושב-ראש הוועדה.

עידן רול: זה בגדר הנושא הספציפי הזה בחוק.

הילה שי וזאן: אבל דובר רק על הרכב.

איתן גינזבורג: רק על היושב-ראש, לא על ההרכב אפילו.

הילה שי וזאן: רק על היושב-ראש.

עידן רול: נכון, זה לא עלה בהתחלה, זה עולה כהסתייגות, אבל זה לא נושא חדש.

הילה שי וזאן: אז הנושא שלך מדבר על מהות, הוא לא מדבר על הרכב, זה נושא חדש.

איתן גינזבורג: נושא הסמכויות הוא נושא חדש בחוק, הוא לא קשור לחוק.

עידן רול: לטעמי זה גבולי, אבל בוא נצביע על זה.

איתן גינזבורג: עכשיו אנחנו בדיון על עידן רול, מי רואה את הדברים של עידן רול כנושא חדש?

איתן גינזבורג: ירים את ידו.

שלמה קרעי: מה העניין של נושא חדש?

שלמה קרעי: תצביעו על ההסתייגות ותפילו אותה.

איתן גינזבורג: מי נגד?

איתן גינזבורג: בעד – 9

איתן גינזבורג: נמנעים – אין אושר.

איתן גינזבורג: תשעה בעד, שניים נגד, אין נמנעים.

איתן גינזבורג: הנושא הוכרז כנושא חדש.

ארבל אסטרחן: המשמעות היא שזה לא נכנס גם כהסתייגות.

עמית הלוי: אנחנו נגיש הצעת חוק, ואני אגיש אותה בצירוף עם עידן.

איתן גינזבורג: בבקשה, חבר הכנסת קרעי.

שלמה קרעי: קודם כל, אני חושב שצריך לקחת הפסקה של חצי שעה לפני דיון של נושא חדש.

שלמה קרעי: אפשר לשאול את היועצת המשפטית אם אני צודק בעניין הזה?

ארבל אסטרחן: יו"ר הוועדה הודיע שככל שיהיו טענות נושא חדש, הן יישמעו בדיון - - -

שלמה קרעי: אבל אנחנו לא צריכים את הזמן הזה להיערך לדיון של הנושא החדש?

ארבל אסטרחן: לכן זה נאמר מראש.

שלמה קרעי: אז על כל ההסתייגויות שלי הייתי צריך להיערך לטענת נושא חדש?

שלמה קרעי: אם יש טענת נושא חדש, אני צריך להתכונן אליה, למה היא לא נושא חדש?

איתן גינזבורג: קרעי, זה נושא חדש?

שלמה קרעי: אם מגיעה לי חצי שעה, אני מבקש - - -

איתן גינזבורג: אבל אין חצי שעה, זה לא מגיע.

עידן רול: יש לי הצעת פשרה, אם הוא יקבל חצי שעה, הוא יצליח להביא נתוני תחלואה על ההפגנות בבלפור?

שלמה קרעי: אני רוצה לנמק.

שלמה קרעי: היועצת המשפטית אומרת שאין לי חצי שעה, אני מקבל את עמדתה, אני לא נגד יועצים משפטיים באופן כללי.

איתן גינזבורג: באופן כללי לא...

שלמה קרעי: לא באופן כללי, רק כשהם חורגים מסמכויותיהם.

שלמה קרעי: כמו שהזכרתי קודם, מה שחרה לי בהצעת החוק שמגיעה כאן לדיון בזמן הזה, שהיא לא כל כך קשורה למשבר הקורונה.

שלמה קרעי: בסדר, יש המון עניינים נוספים שוועדת שרים תוקעת לנו עשרות חוקים ודווקא מעלים את החוק הזה, שאף אחד לא יודע מה הוא כל כך חשוב, אבל בסדר, אני מקבל, כי באופן עקרוני אני תומך.

שלמה קרעי: אבל כדי לחבר אותו למציאות, אני חושב שבתקופה כזאת של משבר, בתקופה כזאת של גרף תחלואה מזנק שמגיע ל-4,000 ו-5,000 חולים ועלול להכפיל את עצמו וגרף התמותה עולה וכל המצב הכלכלי והבריאותי והסגר שאנחנו נכנסים אליו לשלושה שבועות, סגר שיהיה קשה מאוד לאזרחי ישראל, יהיה קשה לשכנע אותם בתקופה הזאת ואנחנו מועלים בתפקידנו כחברי כנסת, אגב שכר חברי הכנסת, שאנחנו לא יכולים להחדיר לציבור את התודעה הזאת של מצב החירום, כשהציבור רואה שבירושלים הכול מותר, בהפגנות הכול מותר, אלפי אנשים שלא שומרים על הנחיות משרד הבריאות.

שלמה קרעי: לכן אני חושב שבתוך החוק הזה חשוב להכניס תיקון לחוק הקורונה, שלמעשה ייתן לממשלה את הסמכות להחליט.

שלמה קרעי: אני לא אומר אסור, אני אומר הנחיות משרד הבריאות יתקיימו בכל המרחב הציבורי.

שלמה קרעי: זאת ההסתייגות שלי, אין החרגה, לא בתי תפילה, לא הפגנות, לא אומן, לא שום דבר, יש הנחיות משרד הבריאות "ונשמרתם מאוד לנפשותיכם".

שלמה קרעי: מה שהממשלה מחליטה, מה שמשרד הבריאות מחליט, תקף לכולם.

מיכאל מלכיאלי: הסתייגות לקיים את החלטות הממשלה?

שלמה קרעי: ההסתייגות מבטלת את ההחרגה בחוק.

שלמה קרעי: אתמול היועץ המשפטי לממשלה אמר: אתם לא יכולים לקבל החלטה, כי החוק אומר שיש החרגה.

שלמה קרעי: אז בוא ניתן לממשלה את היכולת לקבל החלטה, נבטל את זה בחוק.

שלמה קרעי: זאת ההסתייגות שלי, אני יכול להקריא.

איתן גינזבורג: חבר הכנסת טיבי, אתה רוצה להתייחס לנושא חדש שביקשת?

אחמד טיבי: כל כך ברור שזה נושא חדש, זה ברור.

ארבל אסטרחן: - - - של נושא חדש.

שלמה קרעי: אני בסך הכול מבקש כאן לא להעביר את ההסתייגות, להצביע עליה, אתם תפילו אותה והיא תעלה למליאה לדיון.

שלמה קרעי: אם לא תיתן לי את האפשרות הזאת לקיים דיון בנושא כל כך משמעותי לאזרחי ישראל - - -

איתן גינזבורג: תגיש הצעת חוק רלוונטית.

שלמה קרעי: אין שום אפשרות להגיש הצעת חוק, ואתה יודע את זה.

שלמה קרעי: אין אפשרות להגיש הצעת חוק.

שלמה קרעי: זאת ההזדמנות שלנו לדון בנושא מהותי.

הילה שי וזאן: זו ההזדמנות?

שלמה קרעי: אין אפשרות, תשאלי את שר המשפטים שלך למה אין אפשרות.

איתן גינזבורג: מכל החוקים שהכנסת דנה דווקא החוק הזה?

איתן גינזבורג: מכל החוקים?

הילה שי וזאן: חבר הכנסת, זו ההזדמנות?

איתן גינזבורג: היום הצבענו על הקדמת דיון על שלושה חוקים של הממשלה.

שלמה קרעי: הקדמת, עכשיו העלית את זה ועכשיו אישרת, אבל החוק שנמצא היום על השולחן זה החוק הזה והוא גם קשור.

שלמה קרעי: כמו שאמרתי, אין לו שום קשר למציאות ואני מחבר אותו למציאות.

תהלה פרידמן: מי שמונע בוועדת שרים זה השר אמסלם.

עידן רול: אני מבין את מצוקתו של חבר הכנסת קרעי, שלא מצליח להעלות הצעת חוק נגד בלפור, כי הממשלה לא מתפקדת וכי אין ועדת שרים.

שלמה קרעי: זו הצעת חוק שנועדה לשמור על בריאות הציבור, ואתה תחייב ותלך להפגנות ותצחק וגרף התחלואה יעלה קדימה ואנשים בגללך לא יכולים לשבת עם המשפחות שלהם בשולחן החג.

שלמה קרעי: תתביישו לכם.

עידן רול: אם הממשלה תתפקד ותהיה ועדת שרים, אולי תוכל להעלות את ההצעות הכול כך חשובות ולא מבוססות שלך על ההפגנות בבלפור.

עידן רול: אולי חס וחלילה גם תעלה הצעה לטובת הציבור ולא לטובת - - -

שלמה קרעי: אדוני יושב-הראש, אני רק מבקש שתפיל את ההסתייגות כאן, תעלה אותה להצבעה והיא תיפול ותעלה לדיון משמעותי במליאה, אחרת – אני לא אוהב לעשות את זה, אבל ההתנהלות הזאת לא – יש לי פה עוד עשרות הסתייגויות, אנחנו נשב ונדון - - -

איתן גינזבורג: חבר הכנסת קרעי, אתה מנסה לקחת הצעת חוק, מה שנקרא לא קשורה לשום דבר בהקשר שלך, להתלבש עליה ולקדם על זה איזה אג'נדה לא קשורה.

שלמה קרעי: אתה יודע יפה מאוד שעשינו את זה עשרות פעמים כאן, ואתה בעצמך כיושב-ראש הוועדה הוספנו נושאים חדשים והכול היה בסדר - - -

איתן גינזבורג: אני רוצה להצביע על נושא חדש.

טלי פלוסקוב: אז אני מבקשת בבקשה התייעצות סיעתית.

הילה שי וזאן: חברים, יש ועדת קורונה, יש דברים יותר חשובים.

איתן גינזבורג: יש גם נשיאות.

איתן גינזבורג: בשעה 11:58 נתכנס להצבעה.

עידן רול: אין שום דבר חשוב מבחינתם מלבד ההפגנות בבלפור, לא קורונה ולא כלום, זה פייק.

איתן גינזבורג: חברים, אני רוצה לחדש את ישיבת הוועדה.

איתן גינזבורג: אני מעלה להצבעה את סוגיית הנושא החדש של חבר הכנסת שלמה קרעי.

איתן גינזבורג: מי בעד לראות את הדברים של שלמה קרעי כנושא חדש?

איתן גינזבורג: ירים את ידו.

אחמד טיבי: בכלל לחדש את קרעי כולו.

אחמד טיבי: ..

איתן גינזבורג: מי נגד?

איתן גינזבורג: מי נמנע?

איתן גינזבורג: אושר.

איתן גינזבורג: שלושה נגד, אחד נמנע.

איתן גינזבורג: הנושא מוגדר כנושא חדש.

שלמה קרעי: רביזיה.

ארבל אסטרחן: וזה לא יוכל לעלות גם כהסתייגות למליאה.

שלמה קרעי: רביזיה.

איתן גינזבורג: רביזיה – בסדר, נעשה רביזיה לבקשת חבר הכנסת קרעי.

איתן גינזבורג: אם כך, אנחנו נתכנס שוב.

ארבל אסטרחן: אבל אפשר גם לדון - -

איתן גינזבורג: - - בשאר ההסתייגויות?

ארבל אסטרחן: כן.

איתן גינזבורג: אבל יש נשיאות עכשיו בכל מקרה.

איתן גינזבורג: אנחנו נעצור את הדיון בוועדה ונחדש אותו בשעה 12:40.

ארבל אסטרחן: גם את הבקשה של שר הכלכלה?

איתן גינזבורג: כן, בינתיים גם הגיעה בקשה של שר הכלכלה אז תעיינו בזה.

איתן גינזבורג: 45 דקות הפסקה.